3 Το πλαίσιο διαχείρισης των ελληνικών δασών Σπύρος Γαλατσίδας Σ το παρόν κεφάλαιο δίνεται μια εικόνα της κατανομής της έκτασης των δασοπονικών ειδών στην Ελλάδα και ορισμένα στοιχεία παραγωγής ξυλωδών προϊόντων των ελληνικών δασών, που δείχνουν την άμεση συμβολή της δασοπονίας στην οικονομία της χώρας, και παρουσιάζονται εν συντομία οι λειτουργίες που επιτελούν τα δασικά οικοσυστήματα. Στη συνέχεια, δίνεται το πλαίσιο δασικής πολιτικής που διέπει τη διαχείριση των δασών σε ευρωπαϊκό επίπεδο και περιγράφονται η διαδικασία παραγωγής των βασικών διαχειριστικών μορφών και τα αντίστοιχα πρότυπα αειφορικής διαχείρισης της παραγωγής ξύλου, ενώ εξετάζεται και ο βαθμός ικανοποίησης των ευρωπαϊκών οδηγιών για την αειφορική διαχείριση από τα εφαρμοζόμενα σχέδια διαχείρισης στην Ελλάδα. Τέλος, παρουσιάζεται ένα σκεπτικό αειφορικής διαχείρισης των πέραν της παραγωγής ξύλου λειτουργιών του δάσους. Λέξεις κλειδιά: διαχείριση δασών, πρότυπα διαχείρισης, δασικές λειτουργίες, αειφορία, μη ξυλοπαραγωγικές λειτουργίες του δάσους Τα δάση της Ελλάδας και οι λειτουργίες που επιτελούν Σύμφωνα με τα στοιχεία της Πρώτης Εθνικής Απογραφής Δασών (Υπουργείο Γεωργίας 1992), τα ελληνικά δάση καλύπτουν συνολικά περίπου 6,5 εκατ. εκτάρια, επιφάνεια που αντιστοιχεί στο 49,3% της έκτασης της χώρας μας. Όπως φαίνεται στον Πίνακα 1, λίγο περισσότερο από το μισό αυτής της έκτασης (51,6%) καλύπτεται από ξυλοπαραγωγικά είδη, ενώ το υπόλοιπο 48,4% από είδη που δεν παράγουν εμπορεύσιμα προϊόντα ξυλείας (κυρίως αείφυλλα πλατύφυλλα). Στα ξυλοπαραγωγικά είδη, το 57% της έκτασης αφορά πλατύφυλλα (με κυρίαρχα τα είδη δρυός) και το 43% κωνοφόρα είδη (κυρίως ελάτη, μαύρη πεύκη και θερμόβια κωνοφόρα). Από τον Απολογισμό Δραστηριοτήτων Δασικών Υπηρεσιών Έτους 2007 (ΥΠΑΑΤ 2009) συνάγεται ότι η παραγωγή ξυλείας από τα ελληνικά δάση βαίνει συνεχώς μειούμενη τις τελευταίες δεκαετίες. Από τις χιλ. κυβικά μέτρα (κ. μ.) τεχνικής ξυλείας των αρχών τις δεκαετίας του 1990 μειώθηκε στα επίπεδα των χιλ. κ. μ. στο τέλος της δεκαετίας του Αντίστοιχη μείωση εμφανίζει και η παραγωγή καυσόξυλων στο Πίνακας 1. Κατανομή της έκτασης των ελληνικών δασών κατά δασοπονικό είδος (πηγή: Υπουργείο Γεωργίας 1992). Δασοπονικό είδος Έκταση (ha) Ποσοστό (%) Ελάτη ,3% Πεύκη Χαλέπιος, Τραχεία, Κουκουναριά ,7% Πεύκη Μαύρη ,3% Πεύκη Δασική ,3% Πεύκη Λευκόδερμος ,1% Ελάτη-Πεύκη Μαύρη ,1% Ερυθρελάτη ,0% Δρυς ,6% Οξιά ,2% Καστανιά ,5% Πλάτανος ,3% Σημύδα ,0% Μη ξυλοπαραγωγικά δάση ,4% ΣΥΝΟΛΟ ,0%\n4 202 WWF ΕΛΛΑΣ TO ΔΑΣΟΣ: Μια ολοκληρωμένη προσέγγιση ίδιο χρονικό διάστημα, από τις χιλ. κ. μ. στις χιλ. κ. μ. Η παραγωγή τεχνικής ξυλείας δεν επαρκεί για να καλύψει τις ανάγκες της χώρας και, έτσι, εισάγεται μια διαρκώς αυξανόμενη ποσότητα ξύλου (από τις χιλ. κ. μ. το 1990 στις χιλ. κ. μ. το 2004). Εκτός από την παραγωγή ξύλου, η οποία συμβάλλει άμεσα στην εθνική οικονομία με την πρωτογενή παραγωγή προϊόντων ξύλου και την εξασφάλιση εισοδήματος σε παραδασόβιους πληθυσμούς, τα δάση επιτελούν και μια σειρά από άλλες λειτουργίες. Ένας ενδεικτικός κατάλογος των λειτουργιών 1 που επιτελεί το δάσος δίνεται στον Πίνακα 2. Παραδοσιακά, οι λειτουργίες του δάσους διακρίνονται σε τρεις κατηγορίες: την παραγωγή αγαθών (με πρωτεύον το ξύλο), τις προστατευτικές επιδράσεις και τη δασική αναψυχή. Μια τέταρτη κατηγορία, οι περιβαλλοντικές επιδράσεις, ήρθε να προστεθεί μετά τη συνειδητοποίηση των περιβαλλοντικών προβλημάτων σε παγκόσμια κλίμακα και τις επιπτώσεις που έχει στον πλανήτη το φαινόμενο του θερμοκηπίου. Η ενσωμάτωση όλων των λειτουργιών του δάσους στη διαδικασία διαχείρισης των δασών αποτελεί σήμερα τη μεγαλύτερη πρόκληση της δασοπονίας. Από την αρχή της αειφορίας στην αειφόρο ανάπτυξη Βασική αρχή της διαχείρισης των δασών αποτελεί η αρχή της αειφορίας (Nachhaltigkeit, sustainability). Ο Hans Carl von Carlowitz αναφέρεται (Lexikon der Nachhaltigkeit 2010) ως ο εισηγητής της αρχής αυτής το Στο έργο του «Sylvicultura oeconomica» έγραψε ότι «πρέπει να υλοτομείται μόνο τόση ποσότητα ξύλου όση μπορεί να αναπτυχθεί και πάλι μέσω ενός μεθοδικού σχεδίου αναγέννησης-αναδάσωσης». Οι ιδέες του von Carlowitz για μια οργανωμένη διαχείριση του δάσους, με συνεπή αναγέννησή του και αειφορική χρήση του, οδήγησαν στην καθιέρωση της «αειφορίας» ως βασικής αρχής της οργανωμένης, μέσω ενός σχεδίου, διαχείρισης των δασών. Κατά το 18ο και 19ο αιώνα, η αρχή της αειφορίας έλαβε διάφορες μορφές έκφρασης στη δασοπονική πράξη. Με βασικό σκοπό τη διαρκή παραγωγή ξύλου, γεγονός που δικαιολογείται από τη σημασία που είχε το ξύλο τότε ως βασική πρώτη ύλη, εκφράστηκε ως «αειφορία των καρπώσεων», δηλαδή απαίτηση ίσων καρπώσεων (παραγωγή της ίδιας ποσότητας ξύλου) από έτος σε έτος ή μεταξύ περιόδων (5ετών ή 10ετών) στο διηνεκές και Πίνακας 2. Ταξινόμηση των λειτουργιών που επιτελεί ένα δάσος (πηγή: Σύνθεση από Anonymous 1982, Wullschleger 1982, Gatzojannis 1984, FAO 1995, Gottle and Sène 1997 και Führer 2000). Λειτουργία Παραγωγικές λειτουργίες Προϊόν ή υπηρεσία (ωφέλεια) Στρογγύλη ξυλεία, καυσόξυλα, άλλα προϊόντα ξύλου, βοσκήσιμη ύλη, ρητίνη, φελλός, καρποί, μανιτάρια, αρωματικά και φαρμακευτικά φυτά, θηράματα κ.ά. Προστατευτικές λειτουργίες Προστασία ανθρώπινων εγκαταστάσεων από φυσικούς κινδύνους (πτώσεις βράχων, γεωλισθήσεις, χιονοστιβάδες, ανέμους κ.λπ.) και από οχλήσεις (θόρυβος, καυσαέρια, σκόνη κ.λπ.). Προστασία του εδάφους από διάβρωση (νερού ή ανέμου). Προστασία και εμπλουτισμός των υδάτινων πόρων. Αναψυχικές λειτουργίες Ικανοποίηση αναγκών ελεύθερου χρόνου, φυσικές εμπειρίες, απόλαυση του τοπίου, περιβαλλοντική εκπαίδευση. Περιβαλλοντικές λειτουργίες Διατήρηση της χλωρίδας και της πανίδας, των ενδιαιτημάτων τους και της βιοποικιλότητας. Ρύθμιση του κλίματος (τοπικά αλλά και παγκόσμια), συμβολή στον κύκλο του νερού, στην ποιότητα της ατμόσφαιρας, στον κύκλο του άνθρακα (δέσμευση CO 2). 1 Ο όρος δασική λειτουργία (forest function) περιλαμβάνει τις βιοοικολογικές επιδράσεις και τις κοινωνικοοικονομικές υπηρεσίες του δάσους (Brünig and Mayer 1980), οι οποίες, κατά περίπτωση, μπορεί να αποδοθούν ως επιδράσεις, ωφέλειες ή σκοποί διαχείρισης του δάσους (Wullschleger 1982).\n5 Σ. Γαλατσίδας: Διαχείριση ελληνικών δασών 203 οδήγησε τη δασολογική επιστήμη στην ανάπτυξη του μοντέλου του «κανονικού δάσους» (Speidel 1972), ενός προτύπου αειφορικής διαχείρισης με σκοπό την ξυλοπαραγωγή, που βρίσκει εφαρμογή μέχρι σήμερα στη διαχείριση των ομηλίκων δασών. Με την επακόλουθη μείωση της σημασίας του ξύλου ως πηγής ενέργειας και την ανάπτυξη συνθετικών υποκατάστατών του, αλλά και την αυξανόμενη συνειδητοποίηση, από τις σύγχρονες κοινωνίες, των πολλαπλών λειτουργιών που επιτελεί το δάσος, η αειφορία εκφράστηκε ως βασική απαίτηση προστασίας-διατήρησης των πολλαπλών ωφελειών που προσφέρει το δάσος στο διηνεκές. Έτσι, η αειφορία επικεντρώνεται στη διατήρηση της ικανότητας του δάσους να παράγει διαρκώς αγαθά και ωφέλειες κατά τρόπο ορθολογικά άριστο, δηλαδή σύμφωνο με τους πολλαπλούς στόχους της δασοπονίας (Γκατζογιάννης 2005). Το 1987 η επιτροπή των Ηνωμένων Εθνών για το Περιβάλλον και την Ανάπτυξη (World Commission On Environment and Development 1987), θέτοντας τα περιβαλλοντικά θέματα στο πλαίσιο κάθε αναπτυξιακής πολιτικής, υιοθέτησε τον όρο αειφόρος ανάπτυξη (sustainable development), ορίζοντάς την ως την «ανάπτυξη που ικανοποιεί τις ανάγκες του παρόντος χωρίς να διακυβεύει τις δυνατότητες των μελλοντικών γενεών να καλύψουν τις δικές τους ανάγκες». Το 1992 η Διάσκεψη των Ηνωμένων Εθνών για το Περιβάλλον και την Ανάπτυξη (UNCED, Rio de Janeiro, Βραζιλία) υιοθέτησε τον παραπάνω ορισμό της αειφορικής ανάπτυξης και δέσμευσε τις συμμετέχουσες χώρες με δύο συνθήκες, που αφορούν στην κλιματική αλλαγή και στη διατήρηση της βιοποικιλότητας, οι οποίες έχουν σημαντικές επιπτώσεις στη διαχείριση των δασικών οικοσυστημάτων. Επιπλέον, στη διάσκεψη του Ρίο υιοθετήθηκε μια Δήλωση Αρχών για τα Δάση (Statement on Forest Principles), η οποία προτρέπει τις επιμέρους χώρες να λάβουν μέτρα αειφορικής χρήσης των δασικών πόρων. Τα αποτελέσματα της διάσκεψης του Ρίο εξειδικεύθηκαν σε ευρωπαϊκό επίπεδο στα πλαίσια της 2ης Υπουργικής Συνόδου για την Προστασία των Δασών στην Ευρώπη, όπου ορίστηκε ως αειφορική διαχείριση δασών «η φροντίδα και χρήση του δάσους κατά τέτοιον τρόπο και με τέτοιο ρυθμό, ώστε να διατηρείται η βιοποικιλότητά του, η παραγωγικότητά του, η ικανότητα αναγέννησής του, η ζωτικότητά του και οι δυνατότητές του να καλύπτει, σήμερα και στο μέλλον, τις οικολογικές, οικονομικές και κοινωνικές του λειτουργίες σε τοπικό, εθνικό και παγκόσμιο επίπεδο, χωρίς να επιφέρει ζημιές σε άλλα οικοσυστήματα» (MCPFE 1993). Στον ορισμό αυτόν της αειφορικής διαχείρισης είναι φανερό ότι το δάσος δεν εξετάζεται πλέον ως ένας φυσικός πόρος με πολλαπλές χρήσεις, που πρέπει να οργανωθούν ώστε να εξυπηρετούν τις ανθρώπινες ανάγκες, αλλά ως ένα φυσικό οικολογικό σύστημα, το οποίο εξελίσσεται και χρειάζεται φροντίδα (stewardship). Αντί να εστιαζόμαστε στο τελικό προϊόν από το δάσος, τώρα εστιαζόμαστε στο ίδιο το δασικό οικοσύστημα (Kennedy et al. 1998), το οποίο αλληλεπιδρά με άλλα γειτονικά του ή μη οικοσυστήματα. Η φροντίδα αλλά και η χρήση του δάσους αποσκοπούν στη διατήρηση όλου του φάσματος των δασικών λειτουργιών σήμερα και στο μέλλον. Σε επόμενες υπουργικές συνόδους καθιερώθηκαν πανευρωπαϊκά κριτήρια και δείκτες αειφορικής διαχείρισης των δασών (MCPFE 1998a, MCPFE 2002) και εκδόθηκαν οδηγίες κατευθυντήριες γραμμές σε επιχειρησιακό επίπεδο, στο επίπεδο της δασικής εκμετάλλευσης δηλαδή για την αειφορική διαχείριση των δασών στην Ευρώπη (MCPFE 1998b). Τα παραπάνω κείμενα καθορίζουν το πλαίσιο της ασκούμενης ευρωπαϊκής δασικής πολιτικής και καλούν σε ενσωμάτωση όλων των λειτουργιών του δάσους στα διαχειριστικά σχέδια, με την αξιοποίηση της σύγχρονης επιστημονικής γνώσης για κάθε λειτουργία, μελετώντας τις κοινωνικές, οικονομικές και περιβαλλοντικές επιπτώσεις των μέτρων διαχείρισης στο σύνολο των δασικών λειτουργιών, συγκεράζοντας τις απόψεις των επηρεαζόμενων από τη διαχείριση κοινωνικών ομάδων και παρακολουθώντας επιστημονικά την εφαρμογή των σχεδίων διαχείρισης. Η διαδικασία παραγωγής και τα πρότυπα αειφορικής διαχείρισης της παραγωγής ξύλου Ομήλικες συστάδες Ομήλικη θεωρείται μια συστάδα της οποίας τα δένδρα έχουν πρακτικά την ίδια ηλικία ή η διαφορά ηλικίας των δένδρων της δεν ξεπερνά τα έτη. Ομήλικες συστάδες δημιουργούν τα φωτόφιλα είδη της χώρας μας (όλα τα είδη πεύκης και πολλά είδη δρυός). Η φυσική πορεία αύξησης μιας ομήλικης συστάδας με την πάροδο του χρόνου ακολουθεί μια τυπική σιγμοειδή καμπύλη που παρατηρείται σε μεγάλο αριθμό φυσικών διεργασιών (Σχήμα 1), με μια αρχική φάση όπου η αύξηση είναι μικρή, ακολουθούμενη από μια φάση μεγαλύτερης διάρκειας με έντονο ρυθμό αύξησης και κλείνοντας με τη φάση της ωριμότητας, οπότε ο ρυθμός αύξησης είναι και πάλι μειωμένος.\n6 204 WWF ΕΛΛΑΣ TO ΔΑΣΟΣ: Μια ολοκληρωμένη προσέγγιση Σχήμα 1. Σχηματική τυπική σιγμοειδής καμπύλη της φυσικής πορείας αύξησης μιας ομήλικης συστάδας. Σε μια διαχειριζόμενη ομήλικη συστάδα, η παραπάνω πορεία τροποποιείται από τις δασοκομικές επεμβάσεις που αποσκοπούν στην καλλιέργεια και στην κάρπωση της συστάδας. Οι φάσεις ανάπτυξης ή αλλιώς τα στάδια εξέλιξης της συστάδας περιλαμβάνουν (Σχήμα 2): την αρτιφυτεία - νεοφυτεία - πυκνοφυτεία (στα στάδια αυτά τα φυτάρια αναπτύσσονται από τον όροφο των ποών μέχρις ότου ξεπεράσουν τον όροφο των θάμνων), το στάδιο των κορμιδίων (το κάτω μέρος της ζωντανής κόμης έχει φτάσει τα 1,5-2 μ.) και το στάδιο των κορμών (η μέση στηθιαία διάμετρος των δένδρων είναι μεγαλύτερη από 20 εκ.). Σχήμα 2. Σχηματική καμπύλη αύξησης μιας διαχειριζόμενης ομήλικης συστάδας και η αντιστοιχία με τα στάδια εξέλιξης της συστάδας. Κάθε στάδιο ανάπτυξης συνδέεται με συγκεκριμένα δασοκομικά μέτρα καλλιέργειας, τα οποία από το στάδιο των κορμιδίων και μετά φτάνουν σε αξιόλογο ύψος καρπώσεων σε ξύλο. Στις καλλιεργητικές επεμβάσεις χρησιμοποιείται το μόνο εργαλείο που έχει στη διάθεσή του ο δασολόγος η «λελογισμένη υλοτομία», η επιλεκτική, δηλαδή, υλοτόμηση συγκεκριμένων δένδρων, με στόχο την επιτάχυνση της φυσικής εξέλιξης της συστάδας και τη βελτίωση της ποιότητας του παραγόμενου ξύλου (για λεπτομερή περιγραφή των καλλιεργητικών επεμβάσεων κάθε σταδίου βλ. Leibundgut 1986). Οι καλλιεργητικές επεμβάσεις επαναλαμβάνονται ανά τακτά χρονικά διαστήματα (10 ετών για την ελληνική δασική πράξη), οδηγώντας σε μικρές μειώσεις του ξυλαποθέματος της συστάδας, το οποίο ανακάμπτει στα ενδιάμεσα διαστήματα ακολουθώντας τη σιγμοειδή πορεία αύξησης (βλ. Σχήμα 2). Όταν η συστάδα φτάσει στο στάδιο της ωριμότητας 2, τα δένδρα της έχουν αποκτήσει τις κατάλληλες διαστάσεις για την παραγωγή των επιθυμητών προϊόντων ξύλου και αρχίζει η φάση ανανέωσης της συστάδας. Στην πλειονότητα των ελληνικών δασών, η ανανέωση γίνεται με φυσική αναγέννηση μέσω διαδοχικών υπόσκιων υλοτομιών. Το ξυλαπόθεμα της συστάδας μειώνεται σταδιακά μέχρι μηδενισμού στο τέλος της φάσης αναγέννησης (Σχήμα 2), οπότε και έχει εγκατασταθεί επιτυχώς η νέα συστάδα (αρτιφυτεία - νεοφυτεία) και ο κύκλος επαναλαμβάνεται από την αρχή. Οι ποσότητες ξύλου που απολαμβάνονται από τη συστάδα κατά τη διάρκεια των καλλιεργητικών επεμβάσεων αποτελούν τις ενδιάμεσες καρπώσεις, ενώ οι ποσότητες που απολαμβάνονται κατά τη φάση της αναγέννησης συγκροτούν τις τελικές καρπώσεις. Η αξία των ενδιάμεσων και των τελικών καρπώσεων, κεφαλαιοποιούμενων σε επιθυμητό χρονικό σημείο, αποτελεί την πρόσοδο από προϊόντα ξύλου της συστάδας και σε συνδυασμό με τις αντίστοιχες δαπάνες δίνει την αποδοτικότητα της συστάδας και, κατ επέκταση, της δασικής επιχείρησης. Τα φαινόμενα που παρατηρούνται σε μια ομήλικη συστάδα καθ όλη τη διάρκεια του κύκλου ζωής της, όπως περιγράφηκαν παραπάνω, εμφανίζονται ταυτόχρονα στην έκταση ενός ιδανικού ομήλικου δάσους κάθε χρονική στιγμή. Το ιδανικό αυτό δάσος ονομάζεται στη δασική βιβλιογραφία «κανονικό δάσος» (Normalwald, normal forest) και αναπτύχθηκε ως πρότυπο-μοντέλο διαχείρισης των ομηλίκων δασών στην κεντρική Ευρώπη (Speidel 1972). Προϋποθέσεις ισχύος του μοντέλου είναι στο δάσος να επικρατεί ένα μόνο δασοπονικό είδος (ή ομοιόμορφη μίξη ειδών), η παραγωγικότητα και οι συνθήκες αύξησης να είναι παρόμοιες σε όλη την έκταση του δάσους και το δάσος να αποτελείται από συστάδες όλων των ηλικιών, οι οποίες πρέπει να καταλαμβάνουν και την ίδια έκταση. 2 Ο χρόνος ωριμότητας μιας συστάδας εκφράζεται στη δασοπονία ως «περίτροπος χρόνος», ο οποίος έχει οικονομικό περιεχόμενο καθώς δηλώνει το χρόνο στον οποίο η συστάδα θα επιτύχει συγκεκριμένη απόδοση σε ποσότητα ξύλου ή αξία προϊόντων (βλ. Γκατζογιάννης 1987, Ελευθεριάδης 2003).\n7 Σ. Γαλατσίδας: Διαχείριση ελληνικών δασών 205 Το κανονικό δάσος μπορεί να παρασταθεί σχηματικά με μια λωρίδα χωρισμένη σε συστάδες ίδιας έκτασης, χωροθετημένες σε σειρά ανάλογα με την ηλικία τους (Σχήμα 3). Οι μέσες διαστάσεις των δένδρων κάθε συστάδας φαίνονται στο άνω μισό του σχήματος. Η κάθε συστάδα έχει το ύψος του ξυλαποθέματος που αντιστοιχεί στην ηλικία της (παράβαλε με Σχήμα 2) και υπόκειται στα αντίστοιχα καλλιεργητικά μέτρα. Η συστάδα που βρίσκεται στην ηλικία ωριμότητας (u ετών στο Σχήμα 3) τίθεται υπό αναγέννηση και έτσι μεταφέρεται ηλικιακά στα αριστερά του σχήματος και τη θέση της παίρνει η επόμενη συστάδα, διαιωνίζοντας μια αειφορική κατάσταση στο δάσος. Σχήμα 3. Σχηματική παράσταση ενός κανονικού ομηλίκου δάσους (προσαρμογή από: Speidel 1972). Στην κανονική αυτή κατάσταση, το δάσος εμφανίζει σταθερό ξυλαπόθεμα, ίδια ετήσια αύξηση, ίδιες ετήσιες καρπώσεις, απαιτεί ίδιες δαπάνες και αποφέρει ίδια πρόσοδο κάθε έτος. Επίσης, η ετήσια κάρπωση από το δάσος αποδεικνύεται ότι ισούται με την ετήσια προσαύξησή του, δηλαδή η ποσότητα ξύλου που απολαμβάνεται ανά έτος από το δάσος ισούται με την ποσότητα ξύλου που προστίθεται ανά έτος στο δάσος λόγω της αύξησης των δένδρων του. Για την εφαρμογή του μοντέλου του κανονικού δάσους στη διαχείριση των ομηλίκων δασών απαιτείται η ικανοποίηση των προϋποθέσεων ισχύος του. Απαιτείται, αρχικά, χαρτογράφηση των συστάδων του δάσους, της σύνθεσής τους σε δασοπονικά είδη και της παραγωγικότητάς τους, εκτίμηση της ηλικίας τους και της έκτασης που καταλαμβάνουν. Με βάση το δασοπονικό είδος και την κλάση παραγωγικότητας, ομαδοποιούνται, στη συνέχεια, οι συστάδες σε συσταδικούς τύπους, σε ομάδες δηλαδή με παρόμοιες δυνατότητες αύξησης, οι οποίες θα ακολουθήσουν μια μέση πορεία εξέλιξης όπως αυτή που προβλέπεται από το μοντέλο του κανονικού δάσους. Η κατανομή της έκτασης ως προς την ηλικία δίνει μια πρώτη εικόνα της απόκλισης από την κανονική κατάσταση (όπου κάθε ηλικία εκπροσωπείται με την ίδια έκταση). Ανάλογα με το εύρος και τη μορφή των αποκλίσεων από την κανονικότητα, λαμβάνονται μέτρα ώστε να οδηγηθεί το δάσος σε μια κατάσταση όσο γίνεται πιο κοντινή στην κανονική. Η κατανομή της έκτασης δεν είναι, φυσικά, το μοναδικό κριτήριο που χρησιμοποιείται για την εκτίμηση της απόκλισης ενός δάσους από την κανονική κατάσταση. Το μοντέλο του κανονικού δάσους περιλαμβάνει μια σειρά μαθηματικών σχέσεων μεταξύ των βασικών μεγεθών του δάσους, με τις οποίες μπορούν να ελεγχθούν όλες οι δασοαποδοτικές παράμετροι του δάσους (ξυλαπόθεμα, προσαύξηση, δείκτες ηλικίας - μάζας - επιφανειών, ποσοστό κάρπωσης κ.ά., βλ. Γκατζογιάννης 1987, Ελευθεριάδης 2003) και να σταθμιστούν οι επιπτώσεις αποφάσεων ως προς τη μια ή την άλλη κατεύθυνση. Kηπευτές συστάδες Κηπευτές χαρακτηρίζονται οι συστάδες οι οποίες περιλαμβάνουν δένδρα όλων των ηλικιών και όλων των βαθμίδων διαμέτρου και ύψους (Σχήμα 4). Τέτοιας μορφής συστάδες δημιουργούν τα σκιόφιλα είδη (ελάτη και οξιά), των οποίων τα νεαρότερα δένδρα μπορούν να αναπτυχθούν κάτω από τη σκίαση των μεγαλύτερων. Σχήμα 4. Σχηματική δομή μιας κηπευτής συστάδας (πηγή: Γκατζογιάννης 1987). Στις κηπευτές συστάδες η ηλικία χάνει το ρόλο τής βασικής ερμηνευτικής παραμέτρου της εξέλιξης των συστάδων και αντικαθίσταται από τη διάμετρο. Συγκεκριμένα, η δομή μιας κηπευτής συστάδας μπορεί να περιγραφεί με τη βοήθεια της κατανομής του αριθμού των δένδρων σε βαθμίδες διαμέτρου, η οποία έχει τη μορφή κλάδου υπερβολής και εκφράζεται με εξίσωση της μορφής y=k.e -a.x (y είναι ο αριθμός δένδρων στο εκτάριο, x η τάξη της βαθμίδας διαμέτρου, e η βάση των φυσικών λογαρίθμων και k, α συντελεστές της εξίσωσης). Τρεις μορφές της καμπύλης, για τρεις κλάσεις παραγωγικότητας, φαίνονται στο Σχήμα 5, από το μοντέλο για τα δάση ελάτης της Ελλάδος (Παναγιωτίδης 1978). Η μορφή της ιδανικής καμπύλης μιας κηπευτής συστάδας εξαρτάται από το δασοπονικό είδος (ρυθμός\n8 206 WWF ΕΛΛΑΣ TO ΔΑΣΟΣ: Μια ολοκληρωμένη προσέγγιση αύξησης), την κλάση παραγωγικότητας και τη μέγιστη διάμετρο (δεξιό άκρο της καμπύλης). Εκτός από την εξίσωση της ιδανικής καμπύλης, ένα μοντέλο για κηπευτές συστάδες συνοδεύεται κατ ελάχιστον και από τα αντίστοιχα ιδανικά μεγέθη ξυλαποθέματος και προσαύξησης για κάθε βαθμίδα διαμέτρου. Σχήμα 5. Ιδανική κατανομή αριθμού δένδρων σε βαθμίδες διαμέτρου για τρεις σταθμικές κατηγορίες (Α: προέχουσα, Β: μέτρια, C: υστερούσα) των κηπευτών συστάδων ελάτης (πηγή: Παναγιωτίδης 1978). Για τη διατήρηση της κηπευτής δομής μιας συστάδας επιστρατεύεται ένα ιδιαίτερο είδος υλοτομικών επεμβάσεων, οι ονομαζόμενες «κηπεύσεις». Με αυτές επιδιώκεται η διαρκής αναγέννηση στη συστάδα, ώστε να τροφοδοτείται η μικρότερη βαθμίδα διαμέτρων (αριστερό άκρο της καμπύλης) με νέα δένδρα, η επιλογή και ανατροφή των δένδρων στις ενδιάμεσες βαθμίδες, ώστε να διατηρείται ο κατάλληλος αριθμός δένδρων σε κάθε βαθμίδα και η κάρπωση, η παραγωγή δηλαδή προϊόντων ξύλου από τα υλοτομούμενα δένδρα. Για την εφαρμογή ενός μοντέλου κανονικής (ιδανικής) κατάστασης σε ένα κηπευτό δάσος απαιτείται και πάλι η δημιουργία συσταδικών τύπων, η ομαδοποίηση, δηλαδή, συστάδων με όμοια σύνθεση ειδών και παρόμοια παραγωγικότητα. Στη συνέχεια, εκτιμώνται οι πραγματικές κατανομές του αριθμού των δένδρων στις βαθμίδες διαμέτρου καθώς και τα πραγματικά μεγέθη ξυλαποθέματος και προσαύξησης για κάθε συσταδικό τύπο. Η σύγκριση των πραγματικών μεγεθών με τα ιδανικά που δίνει το μοντέλο οδηγούν σε αποφάσεις για τη λήψη των κατάλληλων μέτρων διαχείρισης. Εκτός από τις ομήλικες και τις κηπευτές, στα δάση μας απαντώνται επίσης υποκηπευτές συστάδες, καθώς και συστάδες ακανόνιστης μορφής. Οι μεν πρώτες είναι, στην ουσία, ομήλικες στο επίπεδο της ομάδας ή λόχμης και η διαχείρισή τους μπορεί να πραγματοποιηθεί με εφαρμογή του προτύπου του κανονικού ομηλίκου δάσους, στις δε ακανόνιστες, ανάλογα με τη μορφή τους και την πορεία δασοκομικής εξέλιξής τους, μπορεί να εφαρμοστεί είτε το πρότυπο του κανονικού ομηλίκου είτε του κηπευτού δάσους. Καθώς στα φυσικά δάση είναι δυνατόν να εμφανίζονται συστάδες όλων των μορφών που αναφέρθηκαν, η δασική διαχειριστική χρησιμοποιεί την έννοια της «διαχειριστικής κλάσης» για να ομαδοποιήσει συστάδες παρόμοιας μορφής που η διαχείρισή τους γίνεται με εφαρμογή κοινού προτύπου. Οι διαχειριστικές κλάσεις πρέπει να έχουν μεγάλη έκταση (πάνω από 500 ha στα υψηλά δάση) ώστε να αποτελούν μονάδες αειφορικού σχεδιασμού της παραγωγής και ως κριτήρια διαχωρισμού τους χρησιμοποιούνται, εκτός της δασοκομικής μορφής, η δασοπονική ή διαχειριστική μορφή (σπερμοφυής - πρεμνοφυής - διφυής) και ο σκοπός διαχείρισης (παραγωγή ξύλου, βοσκήσιμης ύλης, προστασία κ.λπ.). Μια μεγάλη κατηγορία που καλύπτει σχεδόν το 50% των ελληνικών δασών (βλ. Πίνακα 1) είναι τα μη ξυλοπαραγωγικά δάση, που περιλαμβάνουν κυρίως τα δάση αείφυλλων πλατύφυλλων. Τα δάση αυτά δίνουν μικρή παραγωγή ξύλου χαμηλής αξίας και, πρακτικά, βρίσκονται «εκτός διαχείρισης». Η έκφραση αυτή, κατάλοιπο της εποχής που η παραγωγή ξύλου ήταν ο μοναδικός, ουσιαστικά, στόχος της διαχείρισης, χαρακτηρίζει εκτάσεις εκτός ξυλοπαραγωγικής διαδικασίας και χρησιμοποιείται για να χαρακτηρίζει τμήματα δάσους που είτε λόγω της πολύ χαμηλής παραγωγής τους είτε για άλλους λόγους (π.χ. προστασία οικισμών στα κατάντη από κατολισθήσεις, χιονοστιβάδες κ.ά.) δεν είναι αποδοτικά ή δεν επιτρέπεται να υλοτομηθούν. Στα πλαίσια της αειφορικής διαχείρισης που, όπως αναφέρθηκε, αποσκοπεί στη διατήρηση του συνόλου των λειτουργιών του δασικού οικοσυστήματος, δεν νοείται έκταση δάσους «εκτός διαχείρισης». Ανεξάρτητα από την ποσότητα και την ποιότητα της παραγωγής τους σε ξύλο, όλες οι δασικές εκτάσεις επιτελούν πολύ σημαντικές μη ξυλοπαραγωγικές λειτουργίες, οι οποίες πρέπει να αναδειχθούν μέσω της καταγραφής και αξιολόγησης των βασικών παραμέτρων τους (βλ. επόμενο κεφάλαιο) και να επιδιωχθεί η ενσωμάτωσή τους στα σχέδια διαχείρισης. Η διαχείριση των μη ξυλοπαραγωγικών λειτουργιών του δάσους Οι διαδικασίες ενσωμάτωσης των εκτός της παραγωγής ξύλου λειτουργιών του δάσους στα σχέδια διαχείρισης έχουν δρομολογηθεί στις πανευρωπαϊκές κατευθυντήριες γραμμές αειφορικής\n9 Σ. Γαλατσίδας: Διαχείριση ελληνικών δασών 207 διαχείρισης των δασών (MCPFE 1998b). Το κείμενο αυτό, όπως αναφέρθηκε, δίνει τους βασικούς άξονες της ευρωπαϊκής δασικής πολιτικής και, συνεπώς, αποτελεί τη βάση για επιλογή και εξειδίκευση των στόχων διαχείρισης στο επίπεδο του δάσους. Για τη σωστή απογραφή και ορθολογική αξιολόγηση των δασικών λειτουργιών στα πλαίσια των σχεδίων διαχείρισης των δασών πρέπει να αναλυθούν τα βασικά χαρακτηριστικά τους. Τα βασικά χαρακτηριστικά των δασικών λειτουργιών που επηρεάζουν τον τρόπο διαχείρισης του δάσους είναι τα ακόλουθα (Galatsidas 2001): Οι δασικές λειτουργίες είναι αλληλοσυνδεόμενες. Μια συγκεκριμένη δασική έκταση επιτελεί περισσότερες από μια (αν όχι όλες τις) λειτουργίες. Παράγει ξυλώδη και άλλα προϊόντα, προστατεύει το έδαφος από διάβρωση, φιλοξενεί και άλλους οργανισμούς, αποτελεί αντικείμενο επίσκεψης για αναψυχή, συμβάλλει στη διαμόρφωση του μικροκλίματος. Έτσι, οι δασικές λειτουργίες είναι σε μεγάλο βαθμό συμπληρωματικές. Ανταγωνισμός μεταξύ των λειτουργιών εμφανίζεται από τη στιγμή που χρειάζεται να επενδυθούν πόροι για την οργάνωση της παραγωγής μιας λειτουργίας (Γκατζογιάννης 1988). Οι δασικές λειτουργίες υφίστανται ανεξάρτητα από την ανθρώπινη χρήση. Το γεγονός ότι κάποιες λειτουργίες είναι περισσότερο σημαντικές για τον άνθρωπο και επενδύονται πόροι για την ορθολογική οργάνωσή τους δεν σημαίνει ότι οι υπόλοιπες λειτουργίες παύουν να υφίστανται. Το δάσος έχει ένα δυναμικό (δυνατοτήτων) να επιτελεί όλες τις λειτουργίες, αδιάφορα αν ο άνθρωπος χρησιμοποιεί ή όχι μια λειτουργία. Οι δασικές λειτουργίες μεταβάλλονται τόσο χωρικά όσο και στο χρόνο. Ο βαθμός εκπλήρωσης μιας λειτουργίας από ένα συγκεκριμένο δάσος μεταβάλλεται εξαιτίας του γεγονότος ότι οι συστάδες του δάσους εξελίσσονται και τροποποιούν τις οικολογικές συνθήκες ή διότι η στάση του ανθρώπου μεταβάλλεται σε σχέση με τη σημασία που αποδίδει στις επιμέρους λειτουργίες του δάσους. Οι δασικές λειτουργίες, με την εξαίρεση των παραγωγικών, εμφανίζουν δυσκολίες στην ποσοτική αποτίμησή τους. Ενώ οι παραγωγικές λειτουργίες μπορούν να αποτιμηθούν σε φυσικές μονάδες (π.χ. κ. μ. ξύλου ή Kg βοσκήσιμης ύλης), δεν υπάρχει φυσική μονάδα για την αποτίμηση π.χ. της προστασίας του εδάφους από διάβρωση ή της συμβολής μιας συστάδας στην αισθητική απόλαυση του τοπίου. Από τα παραπάνω χαρακτηριστικά των δασικών λειτουργιών γίνεται σαφές ότι για μια ολοκληρωμένη διαχείριση των δασών, που θα λαμβάνει υπόψη το σύνολο των δασικών λειτουργιών, απαιτείται να αποτιμηθεί ποσοτικά η παραγωγή-ωφέλεια που προκύπτει από κάθε λειτουργία, να καθοριστεί η σημασία-σημαντικότητα της κάθε λειτουργίας στο υπό διαχείριση δάσος και να προσδιοριστούν οι σχέσεις μεταξύ των λειτουργιών πώς, δηλαδή, η βελτίωση της κατάστασης ως προς μια λειτουργία επιδρά στις υπόλοιπες. Το επόμενο βήμα είναι να βρεθεί εκείνος ο συνδυασμός μέτρων διαχείρισης που θα αποφέρει τη μέγιστη δυνατή ωφέλεια από το δάσος. Τέλος, επειδή το δάσος είναι ένα ζωντανό οικοσύστημα που εξελίσσεται με την πάροδο του χρόνου, απαιτείται και ένας μηχανισμός παρακολούθησης των μεταβολών αλλά και των επιπτώσεων των εφαρμοζόμενων μέτρων στις δασικές λειτουργίες. Μια συστημική προσέγγιση στο θέμα της διαχείρισης των λειτουργιών του δάσους έχει γίνει από τον Wullschleger (1982). Ο συγγραφέας θεωρεί μια λειτουργία του δάσους ως συνδυασμένη έκφραση των βασικών παραγόντων του οικοσυστήματος, τους οποίους διαχωρίζει σε δύο ομάδες: εξωτερικούς ως προς το δάσος και εσωτερικούς του δάσους (των δασικών συστάδων) παράγοντες, προτείνοντας έναν κύριο παράγοντα και ορισμένους συμπληρωματικούς από κάθε ομάδα, ανάλογα με τη δασική λειτουργία που πραγματεύεται και εφαρμόζοντας ένα σύστημα ποιοτικής αξιολόγησης των δασικών λειτουργιών. Ο συστηματικός τρόπος προσέγγισης του θέματος των δασικών λειτουργιών του Wullschleger χρησιμοποιήθηκε στα πλαίσια ενός ευρωπαϊκού προγράμματος για την ανάπτυξη ενός συστήματος απογραφής και αξιολόγησης της αειφορικής διαχείρισης των λειτουργιών της διήθησης, του κινδύνου διάβρωσης και του κινδύνου δασικών πυρκαγιών (Gatzojannis et al. 2001), της βόσκησης, της θήρας και της προστασίας τής άγριας ζωής (Martínez-Millán J. 1998). Το σύστημα αυτό έχει εφαρμοστεί σε πιλοτικές έρευνες αλλά και στη δασική πράξη με θετικά αποτελέσματα (Galatsidas 2001, Γκατζογιάννης 2002, Παπαδόπουλος και Γκατζογιάννης 2011) και μπορεί να βρει εφαρμογή στην αξιολόγηση του συνόλου των μη ξυλοπαραγωγικών δασικών λειτουργιών, γι αυτό παρουσιάζονται στη συνέχεια τα βασικά σημεία του. H ορολογία που χρησιμοποιεί ο Wullschleger ως προς τους παράγοντες που διαχωρίζει (εξωτερικούς και εσωτερικούς) διατηρήθηκε και στο προτεινόμενο σύστημα. Στους εξωτερικούς παράγοντες περιλαμβάνονται οι βασικοί περιβαλλοντικοί παράγοντες (γεωλογικό υπόθεμα, έδαφος, τοπογραφία, κλίμα, βλάστηση και χρήσεις γης) που επιδρούν σε μεγάλη χωρική κλίμακα και διαμορ-\n10 208 WWF ΕΛΛΑΣ TO ΔΑΣΟΣ: Μια ολοκληρωμένη προσέγγιση φώνουν μια κατάσταση σχετικά σταθερή στο χρόνο. Οι εξωτερικοί αυτοί παράγοντες ταυτίζονται με τους περιβαλλοντικούς παράγοντες που χρησιμοποιούνται στην οικολογική ταξινόμηση γαιών σε ευρεία χωρική κλίμακα (Galatsidas 2001), όπου μια μονάδα ταξινόμησης συνδέεται με συγκεκριμένες δομές και διαδικασίες των παραγόντων του οικοσυστήματος, οι οποίες παραμένουν σχετικά σταθερές με το χρόνο (Avers et al. 1994, Cleland et al. 1997). Οι παράγοντες αυτοί επιδέχονται γενικά μικρότερη επίδραση από τον άνθρωπο και μπορούν να χρησιμοποιηθούν για το χωροταξικό σχεδιασμό μιας ευρείας περιοχής (χρήσεις γης). Εντός του πλαισίου που διαμορφώνουν οι εξωτερικοί παράγοντες δρα η ομάδα των εσωτερικών παραγόντων, που περιλαμβάνει χαρακτηριστικά των δασικών συστάδων (ανάλογα με την υπό θεώρηση λειτουργία), όπως κάλυψη του εδάφους, σύνθεση ειδών, οριζόντια και κατακόρυφη δομή της συστάδας. Οι παράγοντες αυτοί απεικονίζουν μια πρόσθετη μεταβλητότητα σε επίπεδο που οι εξωτερικοί εμφανίζουν ομοιογένεια. Σε μια έκταση δάσους, δηλαδή, με όμοιες κλιματικές, γεωλογικές, μορφολογικές κ.λπ. συνθήκες (εξωτερικοί παράγοντες), η κάλυψη μπορεί να είναι μικρή ή μεγάλη, οι συστάδες μπορεί να είναι νεαρές ή μεγάλης ηλικίας, μονώροφες ή πολυώροφες, με μικρή ή μεγάλη συγκόμωση. Οι εσωτερικοί παράγοντες επηρεάζονται άμεσα από τον άνθρωπο μέσω των δασοκομικών και άλλων επεμβάσεων που εφαρμόζει στις συστάδες. Τόσο οι εξωτερικοί όσο και οι εσωτερικοί παράγοντες αναλύονται με τη μορφή ιεραρχικής ταξινόμησης σε επιμέρους παράγοντες, καταλήγοντας, στο τελευταίο επίπεδο ιεράρχησης, σε μεταβλητές που μπορούν να απογραφούν (Σχήμα 6). Τόσο οι παράγοντες αλλά κυρίως οι μεταβλητές διαφοροποιούνται ανάλογα με την υπό θεώρηση δασική λειτουργία. Μέσω των εξωτερικών παραγόντων αξιολογείται το δυναμικό του οικοσυστήματος ως προς τη λειτουργία που εξετάζεται, και μέσω των εσωτερικών εκτιμάται η τρέχουσα κατάσταση που έχει διαμορφωθεί στις συστάδες από τα εφαρμοζόμενα μέτρα διαχείρισης. Τα δεδομένα των μεταβλητών που αφορούν στους εξωτερικούς παράγοντες προέρχονται κυρίως από χάρτες (γεωλογικούς, εδαφολογικούς, κλιματικούς κ.λπ.) ή και αεροφωτογραφίες, ορθοφωτοχάρτες, δορυφορικές εικόνες, καθώς και από αρχειακό υλικό (κλιματικά στοιχεία, ιστορικό πυρκαγιών, διαχείρισης κ.ά.). Τα δεδομένα που σχετίζονται με τους εσωτερικούς παράγοντες κατά μεγάλο μέρος αποτελούν στοιχεία που συγκεντρώνονται κατά τις απογραφές διαχείρισης των δασών (δειγματοληψία επιφανειών). Τα επιπλέον στοιχεία μπορούν εύκολα να ενσωματωθούν στα έντυπα απογραφής και να συγκεντρωθούν κατά τις απογραφές διαχείρισης χωρίς μεγάλο χρονικό ή χρηματικό κόστος. Για την αξιολόγηση τόσο του δυναμικού μιας λειτουργίας όσο και της τρέχουσας κατάστασής της ακολουθείται η πορεία σύνθεσης των αποτελεσμάτων που υποδηλώνεται με τα βέλη στο Σχήμα 6. Η σύνθεση των τιμών των μεταβλητών ενός παράγοντα οδηγεί στην αξιολόγηση του ίδιου του παράγοντα στο επόμενο επίπεδο της ιεράρχησης και η Σχήμα 6. Ένα σύστημα παραγόντων (εξωτερικών και εσωτερικών) για την απογραφή και αξιολόγηση των μη ξυλοπαραγωγικών δασικών λειτουργιών (πηγή: απόσπασμα από Γαλατσίδας και Γκατζογιάννης 2011).\n11 Σ. Γαλατσίδας: Διαχείριση ελληνικών δασών 209 σύνθεση των τιμών όλων των παραγόντων οδηγεί στην εκτίμηση του δυναμικού ή της τρέχουσας κατάστασης της λειτουργίας στο τελικό επίπεδο ιεράρχησης. Η σύνθεση των τιμών των παραγόντων από το κατώτερο προς τα ανώτερα επίπεδα ιεράρχησης γίνεται με εφαρμογή της μεθόδου ανάλυσης της αξίας ωφέλειας (Zangemeister 1976) και μεθόδων ποσοτικής ανάλυσης των κριτηρίων ενός συστήματος στόχων (Gatzojannis 1984). Η όλη διαδικασία υλοποιείται με τη βοήθεια των γεωγραφικών συστημάτων πληροφοριών, όπου κάθε επίπεδο της ιεράρχησης αποτελεί και ένα επίπεδο γεωγραφικής και περιγραφικής πληροφορίας, δίνοντας τη δυνατότητα εξέτασης των τιμών των επιμέρους παραγόντων σε όλη την έκταση του δάσους. Οι εξωτερικοί παράγοντες διαμορφώνουν τις δυνατότητες ή το δυναμικό του οικοσυστήματος ως προς την υπό θεώρηση λειτουργία, και οι εσωτερικοί παράγοντες καθορίζουν τον τρέχοντα βαθμό εκπλήρωσης των δυνατοτήτων αυτών από τις επιμέρους συστάδες. Το σκεπτικό αυτό διαμορφώνει ένα σχήμα αειφορικής διαχείρισης όλων των λειτουργιών του δάσους, με τους εξωτερικούς παράγοντες να διαμορφώνουν την ιδανική κατάσταση ως προς μια λειτουργία, και τους εσωτερικούς να καθορίζουν την τρέχουσα κατάσταση εκπλήρωσης της λειτουργίας. Αν, για παράδειγμα, οι εξωτερικοί παράγοντες δημιουργούν σε μια περιοχή ευνοϊκές συνθήκες για τη διήθηση του νερού στο έδαφος, όμως οι χειρισμοί που έχουν γίνει σε μια συστάδα έχουν χαλαρώσει την κάλυψη του εδάφους προκαλώντας επιφανειακή απορροή και διάβρωση, αυτό σημαίνει ότι παρόλο που οι δυνατότητες του δάσους για αποτελεσματική διήθηση του νερού και εμπλουτισμό των υπόγειων υδροφορέων είναι μεγάλες, οι εφαρμοζόμενες πρακτικές χειρισμού των συστάδων υποβαθμίζουν τις δυνατότητες του δάσους και το οδηγούν προς μη αειφορική κατάσταση. Η πράξη της διαχείρισης των δασών στην Ελλάδα Η εφαρμογή των προτύπων που αναφέρθηκαν στη διαχείριση της παραγωγής ξύλου γίνεται μέσω εγκεκριμένων διαχειριστικών σχεδίων που δεν εξασφαλίζουν μόνο την αειφορία της παραγωγής ξύλου, αλλά έχουν θετικές επιδράσεις και στις λοιπές λειτουργίες του δάσους και ικανοποιούν σε μεγάλο βαθμό τις πανευρωπαϊκές κατευθυντήριες γραμμές αειφορικής διαχείρισης των δασών (MCPFE 1998b): τα σχέδια διαχείρισης των δασών εκπονούνται και αναθεωρούνται ανά δεκαετία κατά τη σύνταξη των σχεδίων γίνεται απογραφή και χαρτογράφηση των φυσικών πόρων η εφαρμογή των σχεδίων συμβάλλει στη διατήρηση της παραγωγικής ικανότητας των δασών και ελαχιστοποιεί τους κινδύνους υποβάθμισής τους η εξασφάλιση της υγείας και ζωτικότητας των δασών επιδιώκεται μέσω φυσικών-δασοκομικών μέτρων οι προστατευτικές και κοινωνικές λειτουργίες του δάσους ρυθμίζονται η οικονομική αποτελεσματικότητα και η παροχή ευκαιριών απασχόλησης στους ορεινούς πληθυσμούς λαμβάνονται υπόψη. Η επιτυχής πιστοποίηση αειφορικής διαχείρισης των δασών του Μαινάλου, αρμοδιότητας Δασαρχείου Βυτίνας (Καρέτσος 2002), επιβεβαιώνει αυτόν τον ισχυρισμό. Παρόλα αυτά, στη διαχειριστική πράξη εμφανίζονται και σοβαρές αδυναμίες. Η σύνταξη των διαχειριστικών μελετών στηρίζεται σε οδηγίες και προδιαγραφές των δεκαετιών του 50 και του 60 (Υπουργείο Γεωργίας 1953, 1965), οι οποίες είναι προ πολλού παρωχημένες. Η ανά δεκαετία επανασύνταξη των σχεδίων διαχείρισης έχει σε μεγάλο βαθμό σταματήσει ή, όπου γίνεται, πραγματοποιείται μετά από μεγάλη και επίμονη προσπάθεια των ολιγάριθμων δασολόγων της Δασικής Υπηρεσίας. Η έλλειψη προσωπικού της εν λόγω υπηρεσίας σε συνδυασμό με την υποχρηματοδότησή της έχει οδηγήσει σε ανύπαρκτη ή πλημμελή καλλιέργεια των συστάδων, με απρόβλεπτα αποτελέσματα στη μελλοντική εξέλιξή τους. Αδυναμία σύνταξης σχεδίων διαχείρισης παρατηρείται και στις περιοχές του δικτύου Φύση 2000, οι οποίες είναι στην πλειονότητά τους δασικές, παρά τη σαφή υποχρέωση της χώρας μας για τη σύνταξή τους. Επιπλέον, η διοικητική αποκοπή των περιφερειακών δασικών υπηρεσιών από την κεντρική δυσχεραίνει τη διάχυση της δασικής πολιτικής, που συμφωνείται σε ευρωπαϊκό, πλέον, επίπεδο, αυξάνει τον γραφειοκρατικό φόρτο και προκαλεί σύγχυση αρμοδιοτήτων στο προσωπικό των περιφερειακών υπηρεσιών, που είναι οι μοχλοί εφαρμογής της δασικής πολιτικής. Από τα παραπάνω, γίνεται φανερό ότι η δασική πράξη δυσκολεύεται να ανταποκριθεί ακόμη και στις απαιτήσεις της διαχείρισης της παραγωγής ξύλου, πολύ δε περισσότερο να ενσωματώσει στη διαχειριστική πρακτική τις μη ξυλοπαραγωγικές λειτουργίες του δάσους. Συμπερασματικά Η διαχείριση των δασών αποσκοπεί στη διατήρηση όλου του φάσματος των δασικών λειτουργιών σήμερα και στο μέλλον. Τα πρότυπα αειφορίας της ξυλοπαραγωγής που εξυπηρέτησαν για εκατονταετίες τη διαχείριση των δασών μπορούν να συνεχί-\n12 210 WWF ΕΛΛΑΣ TO ΔΑΣΟΣ: Μια ολοκληρωμένη προσέγγιση σουν να εφαρμόζονται, τροποποιούμενα κατάλληλα ώστε να αντανακλούν τις επιπτώσεις στην ξυλοπαραγωγή των μέτρων διαχείρισης που λαμβάνονται για τις μη ξυλοπαραγωγικές λειτουργίες. Η δασική έρευνα, σχετικά με την απογραφή και αξιολόγηση των μη ξυλοπαραγωγικών λειτουργιών των δασών, έχει φτάσει σε ένα επίπεδο που επιτρέπει την επιχειρησιακή ενσωμάτωση των λειτουργιών αυτών στα σχέδια διαχείρισης, μέσω της πολύπλευρης αξιοποίησης των δεδομένων που συγκεντρώνονται κυρίως στις απογραφές διαχείρισης. Τα αποτελέσματα της έρευνας πρέπει να διαχυθούν με τον καταλληλότερο τρόπο (σεμινάρια, προγράμματα κατάρτισης) στη δασική πράξη. Σύγχρονες προδιαγραφές διαχείρισης των δασικών οικοσυστημάτων είναι απαραίτητες. Οι προδιαγραφές πρέπει να είναι συμβατές με τις αποφάσεις των Υπουργικών Διασκέψεων για την Προστασία των Δασών στην Ευρώπη και των οδηγιών τής Ευρωπαϊκής Ένωσης για την αειφορική διαχείριση των δασών ώστε να αντανακλούν το νέο πνεύμα ολοκληρωμένης προσέγγισης των δασικών οικοσυστημάτων αλλά και να αξιοποιούν τη σύγχρονη τεχνολογία (π.χ. όργανα μετρήσεων με laser, καταγραφείς δεδομένων, συσκευές εντοπισμού θέσης, γεωγραφικά συστήματα πληροφοριών και βάσεις δεδομένων, προγράμματα Η/Υ επεξεργασίας δεδομένων). Το πρόβλημα έλλειψης προσωπικού της Δασικής Υπηρεσίας είναι δύσκολο να αντιμετωπισθεί με τη δεδομένη (έτος 2012) οικονομική κατάσταση της χώρας. Έτσι, η σύνταξη των σχεδίων διαχείρισης πρέπει μάλλον να κατευθυνθεί προς ιδιώτες δασολόγους, με εξεύρεση πόρων από την Ευρωπαϊκή Ένωση, και στη Δασική Υπηρεσία να παραμείνει ο έλεγχος και η θεώρηση των σχεδίων διαχείρισης σε συνδυασμό με την εφαρμογή των νέων προδιαγραφών διαχείρισης. Τέλος, η υποχρηματοδότηση μπορεί να αμβλυνθεί με την κατάργηση του συστήματος εκμετάλλευσης του Π.Δ. 127, την επαναφορά του συστήματος της Κρατικής Εκμετάλλευσης Δασών (Κ.Ε.Δ.) και την επένδυση των πόρων που θα συγκεντρώνονται αποκλειστικά στη δασοπονία. Βιβλιογραφία Α. Ελληνική Γαλατσίδας, Σ., και Σ. Γκατζογιάννης (υπό εκτύπωση). Ένα πλαίσιο αειφορικής διαχείρισης των μη ξυλοπαραγωγικών λειτουργιών των δασών. Επιστημονική Επετηρίδα Τμήματος Δασολογίας και Διαχείρισης Περιβάλλοντος και Φυσικών Πόρων, ΔΠΘ. Γκατζογιάννης, Σ Σημειώσεις Δασικής Διαχειριστικής (βάσεις της Δασικής Διαχειριστικής). ΑΠΘ, Θεσσαλονίκη. Γκατζογιάννης, Σ Πολλαπλή χρήση και διαχείριση δασών. Σελ στο Πρακτικά Συνεδρίου «Πολλαπλή Χρήση Δασών και Δασικών Εκτάσεων». Λάρισα, 5-8 Οκτωβρίου Ελληνική Δασολογική Εταιρεία, Θεσσαλονίκη. Γκατζογιάννης, Σ Η διαχείριση των οικοτόπων μαύρης πεύκης. Μια πιλοτική προσπάθεια διαχείρισης παραγωγικού δάσους υπό καθεστώς προστασίας (NATURA 2000) στην περιοχή του Β. Γράμμου Καστοριάς. ΕΘΙΑΓΕ και ΑΡΚΤΟΥΡΟΣ, Θεσσαλονίκη. Γκατζογιάννης, Σ Αειφορία και σύγχρονες τάσεις (αειφορικής) διαχείρισης των δασών. Παρουσίαση στην Ημερίδα «Πιστοποίηση της Αειφορικής Διαχείρισης των Παραγόμενων Δασικών Προϊόντων». WWF Ελλάς, Αθήνα. Διαθέσιμο από gatzogiannis.pdf (πρόσβαση Ιούνιος 2012). Ελευθεριάδης, Ν Διαχείριση Φυσικών Χερσαίων Οικοσυστημάτων - Διδακτικό Βοήθημα. Art of Text, Θεσσαλονίκη. Καρέτσος, Γ. (επιμ.έκδοσης) Τελική έκθεση πεπραγμένων του προγράμματος: LIFE ΦΥ- ΣΗ 1999: ΝΑΤ/GR/ «Διατήρηση και Διαχείριση του Όρους Μαίναλο». Αναπτυξιακή Εταιρία Αρκαδίας «Αρκαδία Α.Ε.». Leibundgut, H Η Καλλιέργεια του Δάσους. Μετάφραση Διασκευή: Σπ. Ντάφη. ΑΠΘ, Υπηρεσία Δημοσιευμάτων, Θεσσαλονίκη. Παναγιωτίδης, Ν Η αυξητική και οικονομική ώριμη διάμετρος στα ελάτινα δάση της Ελλάδος. Ανακοινώσεις Ινστιτούτου Δασικών Ερευνών 2: Παπαδόπουλος, Σ., και Σ. Γκατζογιάννης Διαχειριστικό σχέδιο του Δάσους Παλαιοκάστρου Χαλκιδικής (περιόδου ). Δασαρχείο Πολυγύρου (υπό έγκριση). ΥΠΑΑΤ Απολογισμός Δραστηριοτήτων Δασικών Υπηρεσιών Έτους Γενική Διεύθυνση Ανάπτυξης και Προστασίας Δασών, Διεύθυνση Ανάπτυξης Δασικών Πόρων, Αθήνα. Υπουργείο Γεωργίας Οδηγίες συντάξεως διαχειριστικών εκθέσεων δημοσίων και μη δημοσίων δασών. Εγκύκλιος αριθ. 958/1953. Γενική Δ/νση Δασών, Αθήνα. Υπουργείο Γεωργίας Προσωρινές πρότυπες προδιαγραφές εργασιών συντάξεως διαχειριστικών και λοιπών μελετών δασών και δασικών εκτάσεων. Εγκύκλιος /1120/65. Γενική Δ/ νση Δασών, Αθήνα.\n13 Σ. Γαλατσίδας: Διαχείριση ελληνικών δασών 211 Υπουργείο Γεωργίας Αποτελέσματα Πρώτης Εθνικής Απογραφής Δασών. Δ/νση Δασικού Κτηματολογίου, Δασολογίου, Χαρτογράφησης, Απογραφής & Ταξινόμησης Δασών & Δασικών Εκτάσεων, Αθήνα. Β. Ξενόγλωσση Anonymous Die Leistungen des Waldes - Erwartungen und Grenzen. Scheizerische Zeitschrift für Forstwesen 133: Avers, P. E., D.T. Cleland, and W.H. McNab National Hierarchical Framework for Ecological Units. Pages in L.H. Foley, compiler. Symposium Proceedings «Silviculture: From the Cradle of Forestry to Ecosystem Management». GTR- SE-88. USDA Forest Service. Brünig, E.F., and H. Mayer Walbauliche Terminologie: Fachwörter der forstlichen Produktion. Inst. für Waldbau, Univ. für Bodenkultur. Wien. Cleland, D.T., P.E. Avers, W.H. McNab, M.E. Jensen, R.G. Bailey, T. King, and W.E. Russsel National Hierarchical Framework of Ecological Units. Pages in M.S. Boyce, and A. Haney, editors. Ecosystem Management Applications for Sustainable Forest and Wildlife Resources. Yale University Press. New Haven, CT. FAO Forest Resources Assessment FAO Forestry Paper 124. FAO, Rome. Führer, E Forest functions, ecosystem stability and management. Forest Ecology and Management 132: Galatsidas, S Analysis of Non-Timber Functions of Forests in the Frame of Management Inventories. Mitteilungen Der Abteilung Für Forstliche Biometrie Albert-Ludwigs Universität, Freiburg, Germany. Gatzojannis, S Die Entwicklung eines ökonomischen Planungsinstrumentes für die multifunktionale Forstwirtschaft Griechenlands. Georg-August-Universität Göttingen, Göttingen. Gatzojannis, S., P. Stefanidis, and K. Kalabokidis An Inventory and Evaluation Methodology for Non-Timber Functions of Forests. Freiburg: Mitteilungen der Abteilung Forstliche Biometrie Albert-Ludwigs Universität, Freiburg, Germany. Gottle, A., and E.H. Sène Forest functions related to protection and environmental conservation. Unasylva 48: Kennedy, J.J., M.P. Dombeck, and N.E. Koch Values, beliefs and management of public forests in the western world at the close of the twentieth century. Unasylva 49: Lexikon der Nachhaltigkeit. (accessed on 7 April 2011). Martínez-Millán, J Development and Harmonization of Monitoring Systems for Forest Resources Management in Europe. Final Report, Escuela Técnica Superior de Ingenieros de Montes, Universidad Politécnica de Madrid. Research Project AIR3-CT Freiburg. MCPFE General Guidelines for the Sustainable Management of Forests in Europe. Resolution H1: Second Ministerial Conference on the Protection of Forests in Europe. Helsinki, Finland. action=file.getfile;id=259 (accessed on June 2012). MCPFE. 1998a. Pan-European Criteria and Indicators for Sustainable Forest Management. Third Ministerial Conference on the Protection of Forests in Europe. Lisbon/Portugal, foresteurope.org/?module=files;action=file. getfile;id=271 (accessed on June 2012). MCPFE. 1998b. Pan-European Operational Level Guidelines for Sustainable Forest Management. Third Ministerial Conference on the Protection of Forests in Europe. Lisbon/Portugal. foresteurope.org/?module=files;action=file. getfile;id=272 (accessed on June 2012). MCPFE Improved Pan-European Indicators for Sustainable Forest Management. Fourth Ministerial Conference on the Protection of Forests in Europe. Expert Level Meeting 7-8 October 2002, Vienna, Austria. (accessed on June 2012). Pelz, D.R Non-Timber Variables in Forest Inventories. Pages in M. Köhl, P. Bachmann, P. Brassel, and G. Preto, editors. Proceedings of The Monte Veritá Conference on Forest Survey Designs. WSL/FNP, ETH. May 2-7, Ascona, Switzerland. Speidel, G Planung im Forstbetrieb: Grundlagen und Methoden der Forsteinrichtung. Verlag Paul Parey, Hamburg und Berlin. World Commission On Environment and Development Our Common Future. un-documents.net/wced-ocf.htm (accessed on June 2012). Wullschleger, E Die Erfassung Der Waldfunktionen. Eidgenössische Anstalt für das forstliche Versuchswesen. Birmensdorf. Bericht No 238.


Γραμμένος: "Δεδομένη η χειραγώγηση αγώνων, το ξέρουμε όλοι..." - pressaris.gr\nΣτην ΕΡΑ ΣΠΟΡ μίλησε ο πρόεδρος της ΕΠΟ, Βαγγέλης Γραμμένος ο οποίος σχολίασε τα περισσότερα ζητήματα που αφορούν το ελληνικό ποδόσφαιρο. Μεταξύ άλλων αναφέρθηκε στο Koriopolis, τον ξυλοδαρμό του διεθνούς διαιτητή, Θανάση Τζήλου όπως και το VAR.\nΣυγκεκριμένα, για το Koriopolis είπε: “Λόγω και της επαγγελματικής μου ιδιότητας σέβομαι απόλυτα τη δικαιοσύνη. Το ότι υπάρχει χειραγώγηση αγώνων είναι δεδομένο. Το ξέρουμε όλοι.\nΕίναι ένα ζήτημα που πρέπει να αντιμετωπίσουμε, παρόλο που δεν είναι εύκολο να αποδειχτεί. Ευελπιστώ ότι θα το εξαλείψουμε με τις πρωτοβουλίες που παίρνουμε ως ΕΠΟ. Παρά τις δυσκολίες, η προσπάθεια πρέπει να γίνει…”\nΕπίσης, απάντησε για το αν το 2019 η ΕΠΟ θα πάψει να βρίσκεται υπό την εποπτεία των FIFA και UEFA: “Όλα θα κριθούν τον Απρίλιο, όταν και θα δούμε αν έχουν υλοποιηθεί τα έξι προαπαιτούμενα που είχε θέσει η κ. Σαμούρα στην επιστολή της. Τα πέντε ήδη βρίσκονται στο πλαίσιο της υλοποίησης. Είμαι αισιόδοξος ότι όλα θα πάνε καλά. Με τον εκσυγχρονισμό της Ομοσπονδίας θα αποδείξουμε ότι δεν είμαστε ελέφαντες.”\nΣχετικά με το VAR, η τοποθέτησή του ήταν η εξής: “Είναι πάρα πολύ δύσκολο να το έχουμε την τρέχουσα αγωνιστική περίοδο. Μέχρι τον Φεβρουάριο θα τελειώσουμε με την ανάδοχο εταιρεία, όμως μετά πρέπει να εκπαιδευτούν οι διαιτητές και να πάρουμε την έγκριση της FIFA, αυτό χρειάζεται περίπου έξι μήνες.”\nΓια τη βοήθεια που μπορεί να προσφέρει το VAR, σχολίασε: “Είμαι απολύτως πεπεισμένος ότι θα βοηθήσει. Αν δεν ήμουν, δεν θα προχωρούσε. Βλέπετε ότι σταδιακά υιοθετείται κι από δύσπιστες ομοσπονδίες.\nΠλέον, το ποδόσφαιρο δεν είναι απλώς ένα παιχνίδι λόγω των επιχειρηματικών κινήσεων που γίνονται. Η τεχνολογία θα βοηθήσει στην ελαχιστοποίηση των λαθών, παρόλο που αυτά είναι μέρος του ποδοσφαίρου.\nΔυστυχώς, στην Ελλάδα δεν συμμερίζονται αυτή την άποψη, καθώς αρκετοί θεωρούν ότι για όλα φταίνε οι διαιτητές. Δεν συμφωνώ με αυτό. Ασυγχώρητο είναι μόνο το λάθος που έχει σκοπιμότητα. Ο διαιτητής μπορεί να κάνει λάθη, όπως όλοι\nΘεωρώ ότι η διαιτησία είναι καλύτερη σε σύγκριση με τα προηγούμενα χρόνια, όμως ο κριτής είναι ο κόσμος.”\nΌσον αφορά την υπόθεση Τζήλου, σημείωσε: “Είμαι εξαιρετικά αισιόδοξος ότι θα υπάρξει αποτέλεσμα. Επιβάλλεται να υπάρξει για να αποθαρρυνθούν κάποιοι. Με αφορμή αυτή την υπόθεση, πρέπει να δοθεί ένα τέλος.”\nΓια την έδρα της Εθνικής τόνισε: “Είμαι αισιόδοξος ότι η Εθνική θα παίξει στο Ηράκλειο. Πρέπει να ολοκληρωθεί το θέμα της αποκατάστασης του Παγκρήτιου. Θέλουμε να παίξει η Εθνική στο Παγκρήτιο, όμως υπάρχει δρόμος μέχρι την υλοποίηση.\nΤην Τρίτη θα πάω στην Κρήτη, όπου και θα έχω συναντήσεις για το θέμα. Εχουμε μία εικόνα για το κόστος των έργων, όμως την Τρίτη αναμένεται να λυθούν όσα ζητήματα μας φρενάρουν.”\nΓια την επιτροπή αναδιάρθρωσης πρωταθλημάτων, ξεκαθάρισε: “Για να μην γίνονται παρανοήσεις, η επιτροπή έχει να κάνει με την αναδιάρθρωση των πρωταθλημάτων, όμως θα δούμε και το θέμα του Κυπέλλου.\nΤα τελικά συμπεράσματα θα πάνε στον Υφυπουργό Αθλητισμού, για να υπάρξει το απαραίτητο νομοθετικό πλαίσιο.”\nΓια την Πολιτεία και τους παράγοντες: “Δεν γίνεται μία ομοσπονδία να μην μπορεί να συνεννοηθεί με την Πολιτεία, ακόμα κι όταν υπάρχει αυτοδιοίκητο. Ποιος είσαι; Το Βατικανό; Πρέπει να υπάρχει αρμονική συνεργασία με την Πολιτεία.\nΓνωρίζετε ότι οι σχέσεις μου με τον κ. Βασιλειάδη είναι εξαιρετικές. Έχω την άποψη ότι η πλειοψηφία κοιτάει τα του οίκου της. Το σκέφτονται κάποιοι ότι μιλάμε για συνεταιρισμούς; Έχω την αίσθηση ότι χρειάζεται πολλή δουλειά για να βελτιωθεί το προϊόν και να μην απαξιωθεί.”\nO Θώμογλου “δίδαξε” τα μυστικά της κολύμβησης! (photo)\nΛεπτό προς λεπτό από το Παλέ η αναμέτρηση των «κιτρινόμαυρων» κόντρα στο Λαύριο


Το τούνελ της Αγάπης!!! (φώτο) - Down Time\nHome / κόσμος / σχέσεις / ταξίδι / Το τούνελ της Αγάπης!!! (φώτο)\n3:11:00 μ.μ. κόσμος , σχέσεις , ταξίδι Edit\nΜπορεί η Βενετία να είναι η πόλη των ερωτευμένων, μπορεί ο Πύργος του Άιφελ να θεωρείται το πιο ρομαντικό σημείο του πλανήτη, μπορεί το Ταζ Μαχάλ να αποτελεί το υπέρτατο μνημείο έρωτα, ωστόσο η Ουκρανία παρουσιάζει το δικό της... Τούνελ Αγάπης!\nΜήκους τριών χιλιομέτρων οι εραστές της χώρας μπορούν να χαθούν σ' αυτήν την πορεία και να ζήσουν τις ρομαντικές στιγμές τους, ακόμη και να κάνουν πρόταση γάμου. Ωστόσο υπάρχει ένα μελανό σημείο που καταστρέφει όλο το ρομάντσο! Το τρένο που διέρχεται από τη σιδηροδρομική γραμμή!\nΤότε κόβεται η διάθεση για αγάπες, έρωτες και λουλούδια, καθώς ο θόρυβος είναι εκκωφαντικός και οι επισκέπτες δεν ξέρουν από πού να φύγουν όσο το δυνατόν πιο μακριά!\nΛέγεται πάντως ότι τα ζευγάρια που αγαπούνται βαθιά και ειλικρινά, αν έρθουν σ' αυτό το σημείο και κάνουν μια ευχή για τον έρωτά τους, αυτή θα πραγματοποιηθεί.\nπηγή: DAILY MAIL via real.gr\nΤο τούνελ της Αγάπης!!! (φώτο) Reviewed by Down Time on 3:11:00 μ.μ. Rating: 5


Μαραθώνιος Αθήνας: Μήνυμα επιβεβαίωσης από ΣΕΓΑΣ - Runner Magazine\nΜαραθώνιος Αθήνας: Μήνυμα επιβεβαίωσης από ΣΕΓΑΣ\nΜήνυμα επιβεβαίωσης από τον ΣΕΓΑΣ για τον Αυθεντικό Μαραθώνιο της Αθήνας\n31 Αυγούστου 2021 του Runner Magazine\nΔιαβάστε αναλυτικά την ανακοίνωση του ΣΕΓΑΣ σχετικά με τον Μαραθώνιο της Αθήνας και το μήνυμα επιβεβαίωσης από τον διοργανωτή:\nΗ ανακοίνωση του ΣΕΓΑΣ για τον Αυθεντικό Μαραθώνιο της Αθήνας\nΜε βάση τον σχεδιασμό της Ομοσπονδίας και τις επαφές με τους αρμόδιους πολιτειακούς φορείς και οργανισμούς της Ελληνικής Πολιτείας, και πάντα σύμφωνα με το Υγειονομικό Πρωτόκολλο Διεξαγωγής Αγώνων Δρόμου εκτός Σταδίου της Γενικής Γραμματείας Αθλητισμού, ο ΣΕΓΑΣ ανακοινώνει ότι, ο «Μαραθώνιος Αθήνας.\nΟ Αυθεντικός» 2021 θα διεξαχθεί στις 13 & 14 Νοεμβρίου 2021, με συνδιοργανωτές του την Περιφέρεια Αττικής, τους Δήμους Αθηναίων και Μαραθώνα και την Ελληνική Ολυμπιακή Επιτροπή, και Μεγάλο Χορηγό την ΟΠΑΠ ΑΕ.\nΟδηγίες και πρωτόκολλα\nΣτη διοργάνωση του Μαραθωνίου Αθήνας, θα εφαρμοστούν οι κανόνες και οι οδηγίες του ΕΟΔΥ, τηρώντας το Υγειονομικό Πρωτόκολλο Διεξαγωγής Αγώνων Δρόμου εκτός Σταδίου του ΣΕΓΑΣ εγκεκριμένο από τη Γενική Γραμματεία Αθλητισμού.\nΜε πιστοποιητικό εμβολιασμού ή νόσησης\nΣτο πλαίσιο υλοποίησης των κανόνων και του Πρωτοκόλλου διασφάλισης της Δημόσιας Υγείας, δικαίωμα Εγγραφής & συμμετοχής στη διοργάνωση του Μαραθωνίου Αθήνας 2021, έχουν οι δρομείς που θα είναι πλήρως εμβολιασμένοι και οι έχοντες πιστοποιητικό νόσησης COVID-19, έως και 15 ημέρες πριν από την παραλαβή του υλικού συμμετοχής τους από το Κέντρο Εγγραφών.\nΓια όσους έκαναν μεταφορά εγγραφής\nΠαράλληλα, ένας πολύ σημαντικός αριθμός δρομέων επέλεξε τη μεταφορά της εγγραφής τους στη διοργάνωση του Μαραθωνίου Αθήνας 2021 και θέλουμε να τους ευχαριστήσουμε ξανά για την εμπιστοσύνη που μας έχουν δείξει!\nΟι δρομείς αυτοί θα λάβουν αυτόματα, με την έναρξη των εγγραφών, τη νέα επιβεβαίωση της εγγραφής τους με την σχετική πληροφόρηση.\nΠλάνο πληρωμών από τις 13/9\nΌσον αφορά τις εκκρεμότητες επιστροφής της συνδρομής μετά την αναγκαστική ματαίωση των μαζικών δρομικών αγώνων, θα θέλουμε να σας ευχαριστήσουμε θερμά για την κατανόηση σας και να σας ζητήσουμε για ακόμη μια φορά συγγνώμη για την καθυστέρηση.\nΤο πλάνο πληρωμών θα ξεκινήσει στις 13 Σεπτεμβρίου και θα ολοκληρωθεί σταδιακά προς όλους τους δικαιούχους.\nΟι εγγραφές για τη διοργάνωση του Μαραθωνίου Αθήνας 2021 θα ξεκινήσουν την Τετάρτη 1 Σεπτεμβρίου 2021 και ώρα 14.00, και θα γίνονται αποκλειστικά και μόνο μέσω της ιστοσελίδας της διοργάνωσης (www.athensauthenticmarathon.gr).\nΜε τις ήδη ενεργές εγγραφές από τη διοργάνωση του 2020, αλλά και με τα μειωμένα όρια συμμετοχής, οι διαθέσιμες νέες εγγραφές θα είναι πολύ περιορισμένες. Ενθαρρύνουμε όλους τους δρομείς να συμβουλευτούν την ειδική Πολιτική Ακυρώσεων που θα ισχύσει φέτος προτού προχωρήσουν με την εγγραφή τους.\nΑνυπομονούμε για την επιστροφή στην αγωνιστική δραστηριότητα και σε μια συνθήκη κανονικότητας σε όλα τα επίπεδα.\nΑς είναι η ασφαλής διεξαγωγή του Μαραθωνίου Αθήνας 2021, το σημείο της οριστικής επανεκκίνησης της κοινωνικής μας ζωής, καθώς δεν υπάρχει καλύτερος τρόπος επανασύνδεσης από τη συνάντηση όλων μας, στο εθνικό γεγονός της χώρας!\nΞεκινήστε τις προπονήσεις και.. σας περιμένουμε ξανά στην γραμμή εκκίνησης, τον Νοέμβριο στο μεγαλύτερο ραντεβού μας, στην «αυθεντική» γιορτή!\nΘέλετε να δηλωθείτε στον αγώνα; Πατήστε εδώ\nΔείτε περισσότερα νέα για τρέξιμο από την Ελλάδα


GRINDI SUITE SANTA TERESA GALLURA - Santa Teresa Gallura, Ιταλία\nVia Amsicora 10, Santa Teresa Gallura, Ιταλία\nΤοποθετημένο στο ιστορικό κέντρο της πόλης Santa Teresa Gallura, αυτό το ξενοδοχείο 2-αστέρων διαθέτει κουρείο, σαλόνι ομορφιάς και αίθριο.\nΤο ξενοδοχείο βρίσκεται 30 λεπτά οδικώς από Lavezzi Islands, Νήσος Spargi και Former Chapel of the Trinity. Το κατάλυμα απέχει 1 χλμ από το κέντρο της πόλης.\nΤο Grindi Suite αποτελείται από κομψά δωμάτια με γραφείο εργασίας, ανεξάρτητη ρύθμιση κλιματισμού, στερεοφωνικό σύστημα, χώρο καθιστικού και DVD player καθώς και βραστήρα, φούρνο μικροκυμάτων και φρυγανιέρα και πολυτελή μπάνια. Τα δωμάτια διαθέτουν μπάνια εξοπλισμένα με δωρεάν προϊόντα περιποίησης, μπανιέρα και μεγάλες πετσέτες μπάνιου.\nΤο Grindi Suite βρίσκεται 50-λεπτά οδικώς από το αεροδρόμιο Costa Smeralda.\nΤο Grindi Suite επίσης προσφέρει ποδήλατο και αυτοκίνητο προς ενοικίαση.\nΓια οικογένειες με παιδιά έχει ειδική διατροφή και κούνιες στη διάθεσή τους. Οι πελάτες θα απολαύσουν επίσης δραστηριότητες όπως ιππασία, γουίντ-σέρφινγκ και ποδηλασία που προσφέρονται στο χώρο.\nGrindi Suite, Ιταλία


Κρόκος Κοζάνης και ακτινίδια στην Κίνα - TRIKALANEWS\nΑρχική » Blog » Κρόκος Κοζάνης και ακτινίδια στην Κίνα\npressroom 11 Νοέ 2019 11 Νοέ 2019 Ελλαδα\nΤις τεράστιες ευκαιρίες που γεννά η η διμερής συμφωνία Ελλάδας – Κίνας για τον Κρόκο Κοζάνης και το ελληνικό ακτινίδιο ανέδειξε με δηλώσεις του ο Υπουργός Αγροτικής Ανάπτυξης και Τροφίμων, Μάκης Βορίδης.\nΟ κ. Βορίδης έκανε ιδιαίτερη αναφορά και στη συμφωνία Ευρωπαϊκής Ένωσης – Κίνας η οποία, με τη σημαντική συμβολή της Κυβέρνησης και του ίδιου προσωπικά, προστατεύει για πρώτη φορά έξι εμβληματικά προϊόντα ΠΟΠ: τη Φέτα, το Ούζο, τη Μαστίχα Χίου, τις ελιές Καλαμάτας, τα κρασιά Σάμου και το λάδι Σητείας Λασιθίου. Υπογράμμισε μάλιστα ότι η σχετική συμφωνία εξασφαλίζει τη διακίνηση μόνο ελληνικών ΠΟΠ προϊόντων στην Κίνα.\nΣχολιάζοντας τις δύο αυτές – ιδιαιτέρως επωφελείς για την αγροτική ανάπτυξη – συμφωνίες που υπεγράφησαν, ο Υπουργός επισήμανε ότι τα ελληνικά προϊόντα αποκτούν ένα πολύ σημαντικό ανταγωνιστικό πλεονέκτημα στην αχανή κινεζική αγορά.\nadmins 12 Ιούλ 2019 12 Ιούλ 2019 Ελλαδα\nΣυνεχίζεται με γοργούς ρυθμούς η καταγραφή των ζημιών στις καλλιέργειες σε όλες τις πληγείσες\nΟ νεαρός στην κολώνα του Πολυτεχνείου που φώναξε στο τανκ και δεν εξαργύρωσε ποτέ τον Αγώνα\nΛέλα Κατεχάκη 17 Νοέ 2018 17 Νοέ 2018 Ελλαδα\nΤον έλεγαν Γιώργο Κηρύκου. Πρόκειται για έναν από τους «αφανείς» αγωνιστές του Πολυτεχνείου\nΜ. Βορίδης: «Προτιμήστε τα ελληνικά καπνά»\npressroom 24 Οκτ 2019 25 Οκτ 2019 Ελλαδα\nΣυνάντηση με εκπροσώπους της εταιρείας καπνικών προϊόντων Japan Tobacco International Hellas είχε ο Υπουργός Αγροτικής Ανάπτυξης και Τροφίμων, Μάκης...\nΊλιον: Μυστήριο με το θάνατο 65χρονης μετά τον εμβολιασμό της\nΣε «συναγερμό» οι υγειονομικές αρχές μετά τον αιφνίδιο θάνατο γυναίκας 65 ετών μισή ώρα μετά τον εμβολιασμό της\n«Επίσκεψη» του «Ρουβίκωνα» στην πρεσβεία της Αργεντινής\nΜια… «επίσκεψη» και στην πρεσβεία της Αργεντινής επί της Βασιλίσσης Σοφίας έκανε σήμερα το πρωί ο «Ρουβίκωνας»\nΠρώτη η PEUGEOT στις πωλήσεις ηλεκτρικών αυτοκινήτων!\nΤην απόλυτη πρωτιά πέτυχε στις πωλήσεις αμιγώς ηλεκτρικών οχημάτων το διάστημα Ιανουαρίου - Αυγούστου 2020 η PEUGEOT\nΊδρυση Ινστιτούτου ΚΟΜΦΟΥΚΙΟΣ στο Πανεπιστήμιο ΘεσσαλίαςΟ Κώστας Αγοραστός στο EURACTIV για τη σύγχρονη γεωργία


ΕΟΡΤΗ ΤΟΥ ΑΓΙΟΥ ΑΡΤΕΜΩΝΟΣ ΤΟΥ ΕΠΙΣΚΟΠΟΥ - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 23-03-2011 | 22:39:11 - Πρώτη δημοσίευση: 23-03-2011 | 22:39:11\nΓιορτάζουμε σήμερα 24 Μαρτίου, ημέρα μνήμης του Αγίου Αρτέμωνος, του Επισκόπου Σελευκείας της Πισιδίας, ας πούμε λίγα λόγια:\nΟ Άγιος Αρτέμων έζησε στα χρόνια των Αποστόλων, όταν για πρώτη φορά το Ευαγγέλιο του Χρίστου διαδιδόταν στις ειδωλολατρικές κοινωνίες. ‘Οταν ο Άγιος και Απόστολος Παύλος πήγε στη Σελεύκεια της Πισιδίας και κήρυξε το Λόγο του Θεού, είλκυσε πολλούς ανθρώπους, όπου αργότερα αποτέλεσαν την πρώτη Εκκλησία της Σελεύκειας. Μεταξύ των ανθρώπων που είλκυσε με τον Θείο Λόγο ο Απόστολος των Εθνών Παύλος, ήταν και ο Αρτέμων, όπου ο Απόστολος Παύλος μετέπειτα τον ανέδειξε και Επίσκοπο. Στο διάστημα της επισκοπής του, δικαίωσε την προτίμηση και τις ελπίδες που στήριξε σε αυτόν ο Απόστολος Παύλος.\nΚαλλιέργησε τη διδασκαλία, φρόντισε για τους φτωχούς και της χήρες, ήταν παράδειγμα στους πιστούς με λόγια αλλά και με πράξεις. Ο Άγιος Αρτέμων παρέδωσε ειρηνικά την ψυχή του στον Κύριο, όπου το ποίμνιό του, τον θρήνησε σαν να ‘ταν μία οικογένεια. Διότι, ο Άγιος Αρτέμων έκανε πράξη, αυτό που είπε ο Απόστολος Παύλος: «Τύπος γίνου των πιστών εν λόγω, εν αναστροφή, εν αγάπη, εν πνεύματι, εν πίστει, εν άγνεία» (Α’πρόςΤιμόθεον,δ’12). Δηλαδή, γίνε παράδειγμα των πιστών και στα λόγια σου και στη συμπεριφορά σου και στην αγάπη που θα δείχνεις και στην πνευματική ζωή που θα ζεις και στην πίστη και στην καθαρότητα της ζωής.\nΘεία Χάριτηι ιερατεύσας, φύσιν άλογον, τω ρήματί σου, υπακούουσαν έσχηκας, Άγιε, και εναθλήσας Αρτέμων στερρότατα, διπλών στεφάνων θεόθεν ηξίωσαι, Πάτερ Όσιε, Χριστόν τον θεόν ικέτευε, δωρήσασθαι ημίν το μέγα έλεος.


Απο την πρόσληψη εώς την... απόλυση: Ποια είναι τα εργασιακά σας δικαιώματά; - TeachintheUK\nΑπο την πρόσληψη εώς την… απόλυση: Ποια είναι τα εργασιακά σας δικαιώματά;\nΌσες εκδοχές και να σκεφτώ γράφοντας σε αυτή τη σελίδα, όσες περισσότερες πληροφορίες και να συγκεντρώσω, όσο και αν πιστεύω οτι έχω πια καλύψει όλους τους τομείς της δουλειάς μας στην Αγγλία… Πάντα θα βρεθεί κάποιος συνάδελφος να μου περιγράψει ένα εργασιακό συμβάν που δε θα έχω ξανακούσει ποτέ και που θα με αφήσει με το στόμα ανοιχτό!\nΣε άλλες βασικές ενότητες αυτής της σελίδας έχουμε καλύψει αναλυτικά τους μισθούς, τις εργασιακές συνθήκες των Εκπαιδευτικών, το κόστος ζωής κ.λ.π. Αλλα αυτό που ξέχασα να λάβω υπ’οψιν μου είναι τα απρόοπτα αλλα και τις επιχειρήσεις που μπορεί να σας φερθούν άδικα.\nΑς δούμε λοιπόν όλα τα δικαιώματά σας σε κάθε στάδιο της εργασίας σας. Θα καλύψουμε τα εξής στάδια:\nRecruitment και συνέντευξη\nΠρόσληψη και απασχόληση\n1. Recruitment και συνέντευξη\nΚατα τη διάρκεια της συνέντευξης, ο εργοδότης:\nΔε πρέπει να σας θέσει καμία ερώτηση σχετική με την ηλικία, το φύλο, τη σεξουαλική σας προτίμηση, τη σωματική σας κατάσταση, την οικογενειακή σας κατάσταση ή τα σχέδια σας να κάνετε παιδιά στο μέλλον. Εαν ο εργοδότης δει στο βιογραφικό οτι έχετε σπουδάσει στην Ελλάδα και οτι έχετε Ελληνικό όνομα τότε μπορεί να υποθέσει οτι είστε απο την Ελλάδα και να σας κάνει κανένα αστειο για τη θάλασσα ή τον καιρό για να σπάσει ο πάγος. Αυτό είναι συνηθισμένο.\nΔε πρέπει να σας μιλήσει με επικριτικό τρόπο για τις γνώσεις και τις ικανότητές σας. Αν δε του αρέσουν οι απαντήσεις σας οφείλει να τις προσπεράσει ευγενικά.\nΟφείλει να σας αναφέρει οτιδήποτε σχετικό με τη θέση, ή να απαντήσει στις ερωτήσεις σας σχετικά με τη θέση, συμπεριλαμβανομένου του μισθού, των καθηκόντων και του ωραρίου.\n2. Πρόσληψη και απασχόληση\nΚατα τη διάρκεια της πρόσληψης:\nΟ εργοδότης οφείλει να σας προσφέρει τη θέση γραπτώς, συνήθως μέσω email. Ακόμη και στην περίπτωση που σας προσφέρει τη θέση μόνο προφορικά, έχετε δικαίωμα να τη ζητήσετε γραπτά.\nΟ εργοδότης δικαιούται να σας ζητήσει δύο εργασιακές συστάσεις, και εαν δεν τις προσκομίσετε εν καιρώ, έχει το δικαίωμα να αποσύρει την προσφορά εργασίας.\nΟ εργοδότης δεν έχει δικαίωμα να αποσύρει την προσφορά εργασίας χωρίς λόγο ή επειδή βρήκε καλύτερο υποψήφιο.\nΟ εργοδότης οφείλει να σας παρέχει συμβόλαιο απο την αρχή της εργασίας σας το οποίο να περιγράφει αναλυτικά το μισθό, τις ώρες/ μέρες εργασίας σας.\nΤο συμβόλαιο θα περιλαμβάνει αναλυτικά το θέμα της παραίτησης και της απόλυσης. Συνήθως οι δύο πρώτες εβδομάδες της δοκιμαστικής σας περιόδου δίνουν το δικαίωμα της άμεσης απόλυσης/ παραίτησης χωρίς notice ενώ στη συνέχεια υπάρχει προκαθορισμένο notice.\nΟ εργοδότης οφείλει να σας παρέχει το μισθό στην ώρα του όπως περιγράφεται στο συμβόλαιο, συνήθως μέσω τραπεζικής μεταφοράς ή check. Απαγορεύεται η πληρωμή cash in hand (μαύρα χρήματα) και υποχρεούται να σας δίνει κάθε μήνα το payslip που θα αναφερει το μισθο σας και τις φορολογικές κρατήσεις.\nΟ εργοδότης οφείλει να σας κάνει το απαραίτητο induction στην επιχείρηση, συμπεριλαμβανομένου του Fire Safety αλλα και το απαραίτητο training στο Safeguarding.\nO εργοδότης οφείλει να σας παρέχει καθημερινά lunch break όπως το ορίζει ο νόμος και να μη σας δεσμεύει εργασιακά την ώρα του φαγητού σας. Δείτε εδώ αναλυτικά.\nΟ εργοδότης οφείλει να σέβεται τις πεποιθήσεις και τα πιστεύω σας. Αν η θρησκεία σας απαιτεί να προσεύχεστε μέσα στη μέρα οφείλει να σας παρέχει το χρόνο για να το κάνετε. Επίσης οφείλει να σεβαστει τις διατροφικές σας συνήθειες όποιες και αν είναι αυτές.\nΟι υποχρεώσεις σας στο χώρο εργασίας:\nΝα φτάνετε στην ώρα σας καθημερινά.\nΝα αλληλεπιδράτε με τα παιδιά με σωστό τρόπο.\nNα σέβεστε τους γονείς των παιδιών ανεξαρτήτως background.\nΝα κάνετε τις παρατηρήσεις σας, το Planning και όλο το paperwork που σας ορίζεται στην ώρα του.\nΝα δείχνετε ευελιξία και προθυμία ειδικά σε περιπτώσεις ανάγκης.\nΝα ακολουθείτε τους κανονισμούς της επιχείρησης σχετικα με το Safeguarding, το Fire Safety αλλα και το Health and Safety της επιχείρησης.\nΝα φέρεστε με σεβασμό στους συναδέλφους χωρίς φωνές, ρατσιστικές, θρησκοφοβικές ή ομοφοβικές νύξεις.\nΝα δίνετε το παρόν σε οποιαδήποτε δραστηριότητα ορίζει το συμβόλαιο σας εκτός ωρών εργασίας π.χ. staff meetings ή training days.\nΝα διατηρείτε μυστικότητα, επαγγελματισμό και διακριτικότητα όσον αφορά τα θέματα της επιχείρησης. Αυτό σημαίνει να μην αποκαλύπτετε ευαίσθητα θέματα σχετικα με τα παιδιά σε τρίτους και να αποφεύγετε να εκτίθεστε σε σελίδες δικτύωσης όπως στο facebook. Πολλές επιχειρήσεις απαγορεύουν να κάνετε φίλους στο facebook τυχόν γονείς απο το Nursery ή το σχολείο.\n3. Οικειοθελής αποχώρηση\nΣε περίπτωση που αποχωρήσετε οικειοθελώς, θα πρέπει να ακολουθήσετε τους κανονισμούς του συμβολαιου σας όσον αφορά την παραίτηση και να δώσετε το notice που ορίζεται απο το συμβόλαιό σας.\nΣε περίπτωση αποχώρησής σας ο εργοδότης οφείλει:\nΝα παρέχει συστάσεις σε οποιονδήποτε μελλοντικό εργοδότη. Παρά τα όσα κυκλοφορούν, ένας εργοδότης δεν έχει δικαίωμα να αρνηθεί να δώσει συστάσεις. Δείτε αναλυτικά αυτό το άρθρο για τις συστάσεις.\nΝα βασίζεται σε εμπεριστατωμένα γεγονότα είτε δώσει θετική είτε αρνητική σύσταση. Π.χ. ο εργοδότης μπορεί να πεί οτι δεν είστε ακριβής στη δουλειά σας επειδή με βάση το Register καθυστερούσατε συστηματικά στη δουλειά, ή παραμελούσατε το Planning και τα observations. Δεν εχει όμως το δικαιωμα να πει π.χ. ”Η Χριστίνα είναι κακός άνθρωπος/ κακή Δασκάλα”.\nΝα μην προσπαθήσει να σας υποχρεώσει να μείνετε με δόλιο τρόπο, π.χ. παρακρατώντας σας χρήματα ή απειλώντας σας οτι αν φύγετε δε θα σας δώσει καλή σύσταση.\nΝα σας χορηγήσει όλα τα απαραίτητα έγγραφα που θα χρειαστείτε για επόμενους εργοδότες και φορολογία, π.χ. το P45 σας, το οποίο θα χρειαστείτε για να το δώσετε στον επόμενο εργοδότη.\nΝα σας φερθεί με ευγένεια και επαγγελματισμό καθ’όλη την παραμονή σας στη δουλειά μετά το notice και να μην αλλάξει συμπεριφορά απέναντί σας.\nΌλοι ελπίζουμε οτι δε θα φτάσουμε ποτέ σε αυτή την κατάσταση. Ωστόσο πολλοί απο εμάς έχουμε σε κάποια φάση της ζωης μας ζήσει την απόλυση, είτε φταίγαμε είτε όχι.\nΗ απόλυση μπορεί να είναι μια πολύ οδυνηρή εμπειρία, ειδικά εαν ζείτε σε μια ξένη χώρα και στηρίζεστε εξ’ολοκλήρου στο μισθό σας.\nΩστόσο το να γνωρίζετε τα στάδια της απόλυσης θα σας βοηθήσει να ξέρετε τί δικαιούστε, πού να απευθυνθείτε και το άν η απόλυσή σας ήταν δικαιολογημένη.\nΣε γενικές γραμμές η διαδικάσία απόλυσης ακολουθεί τα εξής στάδια:\nVerbal warning: Ο εργοδότης κάνει προφορική σύσταση και σας εξηγεί τί δεν του αρέσει στη συμπεριφορά σας ωστε να το αλλάξετε. Π.χ. σας ενημερώνει οτι έχετε αφήσει τα Learning Journals των παιδιών χωρις update για πάνω απο μήνα και οτι πρέπει να τα αναβαθμίζετε εβδομαδιαία.\nWritten warning: Ο εργοδότης σας αποστέλλει γραπτώς σύσταση προειδοποιώντας σας και θέτοντας χρονικό περιθώριο για να αλλάξετε συμπεριφορά. Π.χ. σας ενημερώνει οτι η κατάσταση στα Learning Journals δεν έχει αλλάξει και οτι έχετε ένα μήνα προθεσμία να αποδείξετε οτι τα αναβαθμίζετε εβδομαδιαίως.\nΑπόλυση. Η απόλυση θα πρέπει να γίνει με βάση το notice που περιγράφεται στο συμβόλαιο.\nΠότε μπορεί ένας εργοδότης να σας απολύσει χωρις warning;\nΟ εργοδότης έχει το δικαίωμα να σας απολύσει αμέσως χωρίς notice σε κάποιες έκτακτες περιπτώσεις ακραίας συμπεριφοράς, γνωστή ως gross misconduct.\nΑυτό γίνεται μονο σε έκτακτες και σοβαρές περιπτώσεις. Για παράδειγμα, ο εργοδότης μπορεί να σας ζητήσει να φύγετε αμέσως απο το χώρο εργασίας αν:\nΧειροδικήσετε σε παιδί ή συνάδελφο\nΥπάρξει υποψία σωματικής, συναισθηματικής ή σεξουαλικής κακοποίησης των παιδιών απο την πλευρά σας.\nΘέσετε σε κίνδυνο την ασφάλεια των παιδιών.\nΠροσβάλετε συνάδελφο για τη θρησκεία, την καταγωγή ή το σεξουαλικό προσανατολισμό του/της.\nΑπουσιάζετε αδικαιολόγητα για μεγάλο χρονικό διάστημα, ειδικά κατα τη διάρκεια της δοκιμαστικής σας περιόδου.\nΑργείτε επανειλημμένα και δεν έχετε συμμορφωθεί με το verbal warning.\nΕκθέσετε την επιχείρηση στο facebook ή σε άλλες σελίδες δικτύωσης. Αυτό συμπεριλαμβάνει να κάνετε φίλους τους γονείς της επιχείρησης, να κάνετε κοινοποιήσεις σχετικές με ιδιωτικά θέματα της δουλειάς, να προσβάλλετε συνάδελφο δημόσια αλλα και να δημοσιεύσετε ακατάλληλες φωτογραφίες σας τις οποίες μπορούν να δουν γονείς ή εργοδότες. Πρώην συνάδελφος μου απολύθηκε απο Νηπιαγωγείο επειδή κοινοποίησε status στο facebook λέγοντας οτι είχε λογομαχία με τη Manager.\nΑρνείστε επανειλημμένα εντολές του εργοδότη με υπεροπτικό τρόπο, π.χ. αν αρνηθείτε να πλύνετε τα μπουκάλια των παιδιών επειδή ”Είστε πτυχιούχος Πανεπιστημίου” (ναι, έχει γίνει και αυτό!)\nΠού να ζητήσετε βοήθεια:\nΣε οποιαδήποτε περίπτωση που δεν αφορά gross misconduct, ο εργοδότης δεν δικαιούται να σας απολύσει χωρίς λόγο και ειδικά χωρίς το προβλεπόμενο notice.\nΣε περίπτωση που νιώθετε οτι απολυθήκατε άδικα, μη διστάσετε να ζητήσετε εξηγήσεις απο τον εργοδότη αλλα και να προσφύγετε στη δικαιοσύνη για unfair dismissal. Πληροφορίες για το αν η απόλυση σας ήταν unfair dismissal θα δείτε εδώ.\nΕάν νιώθετε οτι έχετε απολυθεί άδικα μπορείτε να καταφύγετε σε μια απο τις λύσεις που περιγράφονται στο link όπως σε έναν employment tribunal ή στο Citizens Advice Burreau.\nΚλείνοντας, σας αφήνω μερικές συμβουλές απο τη δική μου εμπειρία για να αποφύγετε μπελάδες στη δουλειά!\nΜη θεωρήσετε οτι ο υψηλός βαθμός του πτυχίου σας σε σχέση με άλλους συναδέλφους σηματοδοτεί λιγότερη ή ευκολότερη δουλειά. Στην Αγγλία όλοι πλένουμε παιχνίδια, αλλάζουμε πάνες, καθαρίζουμε εμετούς, σκουπίζουμε την άμμο και πετάμε τα σκουπίδια είτε είμαστε Nursery Nurses είτε Teachers. Το να αρνηθείτε να εκτελέσετε κάποιο απο τα καθήκοντα σας στο όνομα του τίτλου σας μπορεί να οδηγήσει σε απόλυση.\nΑποφύγετε να προσθέτετε γονείς ως φίλους σε site όπως το facebook. Κατα τη γνώμη μου αποφύγετε να προσθέσετε και τους συναδέλφους/ αφεντικά σας. Πολλοί το κάνουν αυτό, ωστόσο να είστε προετοιμασμένοι για το οτι όλοι θα ξέρουν τι κάνετε στον ελεύθερο χρόνο σας!\nΑν δημοσιεύετε φωτογραφίες στο facebook/twitter/instagram κλπ που είτε σας δείχνουν να χορεύετε πάνω σε bar, να ποζάρετε με brazilian, να λούζετε ένα φίλο σας με βοτκα είτε να καταναλώνετε αλκοολ φροντίστε να είναι ”κλειστές” και να μη μπορεί να τις δεί κάποιος άγνωστος κάνοντας αναζήτηση. Προσωπικά δεν έχω κανένα θέμα με όλα τα παραπάνω, ωστόσο αν οι δημόσιες φωτογραφίες σας θεωρηθεί οτι προσβάλλουν την εικόνα της επιχείρησης θα σας δοθεί warning!\nΠηγαίνετε στη δουλειά στην ώρα σας και ειδοποιήστε έγκαιρα σε περίπτωση καθυστέρησης.\nΑποφύγετε σχόλια για τη θρησκεία, τη σεξουαλική προτίμηση ή την καταγωγή των συναδέλφων και των γονιών της επιχείρησης.\nΔιατηρείτε πάντα εμπιστευτικότητα και μη διαδίδετε μυστικά της επιχείρησης στους γονείς.\nΕαν οι γονείς σας πουν κάτι εμπιστευτικό μην το κρατήσετε μυστικό και μην υποσχεθείτε οτι δεν θα το πείτε σε κανέναν. Θα πρέπει αμέσως να το αναφέρετε στους ανωτέρω σας.\nΕαν δείτε συναδελφο να μεταχειρίζεται παιδι με ύποπτο ή βίαιο τροπο αναφέρετέ το αμέσως στους ανωτέρω σας.\nΜην κοινοποιείτε ευαίσθητες πληροφορίες σχετικά με τα παιδιά.\nΜην χρησιμοποιείτε το κινητό σας μέσα στην τάξη ακόμη και αν άλλοι συνάδελφοι κάνουν το ίδιο, και για κανέναν λόγο μη βγάλετε φωτογραφίες ή video τα παιδιά.\nΔιατηρείτε πάντα επαγγελματισμό και προσπαθήστε να διαχωρήσετε τις προσωπικές απο τις επαγγελματικές σας σχέσεις όσο το δυνατόν περισσότερο.\nΤέλος, σαν κάποια που έχει βιώσει και αυτή προβλήματα στη δουλειά στο παρελθόν θα ήθελα να σας υπενθυμίσω οτι καλοί και κακοί εργοδότες υπάρχουν παντού.\nΑκόμη και αν αντιμετωπισετε κακή συμπεριφορά ή/και απόλυση στη δουλειά ακόμη και αφού βάλατε τα δυνατά σας να θυμάστε οτι δεν είναι όλα τα εργασιακά περιβάλλοντα για όλους. Προχωρήστε μπροστά και αναζητήστε το περιβάλλον που θα ταιριάξει στην προσωπικότητά σας όσο περισσότερο γίνεται.\nΔείτε επίσης: Bad bosses: 4 περιπτώσεις οπου ο εργοδότης σας εκμεταλλεύεται!\nPrevious : Ψάχνοντας σπίτι στο Λονδίνο: 6 πράγματα που πρέπει να λάβετε υπόψιν σας!\nNext : Discover Story Centre: Ένα μαγικό μέρος για παιδιά!\n08 Μαρτίου, 2020


Νιαγάρας: Πήδηξε στους καταρράκτες και γλίτωσε με… γρατζουνιές! Video – PyliNews\nHome Κόσμος Νιαγάρας: Πήδηξε στους καταρράκτες και γλίτωσε με… γρατζουνιές! Video\nΝιαγάρας σιγά το… ύψος! Μόνον ελαφρά τραύματα αποκόμισε ένας άνδρας που πήδηξε με τη θέλησή του στους διάσημους καταρράκτες, όπως έγινε γνωστό την Τετάρτη (10.7.2019) από την καναδική αστυνομία.\nΟι αστυνομικές αρχές του Πάρκου του Νιαγάρα ενημερώθηκαν τηλεφωνικά στις 4 το πρωί της Τρίτης (9.7.2019) ότι «ένας άνδρας σε κατάσταση κρίσης» βρισκόταν στον περίφημο καταρράκτη.\nΌταν έφτασαν οι πρώτοι αστυνομικοί στο σημείο, εκείνος σκαρφάλωνε ήδη στα κιγκλιδώματα ασφαλείας και κατόπιν αφέθηκε να τον παρασύρουν τα νερά.\nΝιαγάρας: Θρίλερ με χάπι εντ\nΣτους έξι ανέβηκε ο επιβεβαιωμένος αριθμός των νεκρών από τα έντονα καιρικά φαινόμενα που …\nNεο «χαστούκι» των ΗΠΑ στην Τουρκία – «Προκλητικό βήμα το Γιαβούζ, σταματήστε τις επιχειρήσεις»\nΠροβληματισμένες οι ΗΠΑ για την εισβολή του «Γιαβούζ» στην κυπριακή ΑΟΖ Καλούν την Τουρκία…\nΙσχυρός σεισμός 6,9 Ρίχτερ στην Καλιφόρνια- Σπίτια άλλαξαν θέση, ράγισαν θεμέλια κτιρίων\n(φωτό:AP) Η σεισμική δόνηση σημειώθηκε μία μόλις μέρα μετά τον ισχυρότερο σεισμό που έχει …\nΜπαράζ απειλών από την Τουρκία. Αυστηρό μήνυμα από τις ΗΠΑ\nΜε μπαράζ απειλών απάντησε η Άγκυρα στις συντονισμένες προσπάθειες Αθήνας και Λευκωσίας απ…\nΒραζιλία: Η εκδάσωση του Αμαζονίου ξεπέρασε το 88% τον Ιούνιο\nΗ εκδάσωση στο τμήμα του τροπικού δάσους του Αμαζονίου που ανήκει στην επικράτεια της Βραζ…


Carmina Exclusive κραγιόν Νο 03 - 4,5g - mybeautysecrets.gr\nHome ΜΑΚΙΓΙΑΖΧΕΙΛΗΚΡΑΓΙΟΝ Carmina Exclusive Νο 03 κραγιόν - 4,5g\n5.15€ →4.25€ -18% Βαθιά Ενυδάτωση\nΕξαιρετικά ενυδατικό κραγιόν της σειράς Carmina Exclusive σε 24 trendy αποχρώσεις και full size συσκευασία, με έλαιο σπόρων σταφυλιού και βούτυρο κακάο. Περιέχει μεγάλη ποσότητα Βιταμίνης Ε που προστατεύει τα χείλη από περιβαλλοντικούς παράγοντες. Ελαχιστοποιεί ή και εξαλείφει την ανάγκη χρήσης βούτυρου κακάο και συνιστάται ιδιαίτερα σε γυναίκες όλων των ηλικιών που τα χείλη τους ταλαιπωρούνται και ξηραίνονται όταν χρησιμοποιούν κραγιόν.\nΈχει πλούσιο χρώμα και η κρεμώδης υφή του απορροφάται και καλύπτει εύκολα τα χείλη.\nΤο ενυδατικό κραγιόν της σειράς Carmina Exclusive με βούτυρο κακάο και τη μεγάλη ποσότητα Βιταμίνης Ε που περιέχει βοηθά στην ανανέωση των κυττάρων. Δίνει στα χείλη λεία, μεταξένια και φρέσκια όψη. Τα προστατεύει από περιβαλλοντικούς παράγοντες (καυσαέρια, σκόνη, κλπ) όσο το φοράτε.\nΤο έλαιο σπόρων σταφυλιού έχει την ιδιότητα να θρέφει και να ενυδατώνει το δέρμα, εμποδίζοντας το σχηματισμό βαθιών γραμμών επάνω και στις άκρες των χειλιών.\n- Πριν την πρώτη εφαρμογή στα χείλη σας συνιστάται να περάσετε το προϊόν 2-3 φορές επάνω στο χέρι σας ώστε να απομακρυνθεί η μεμβράνη και να απελευθερωθεί το πλούσιο και ενυδατικό χρώμα του.\nΤο κραγιόν της σειράς Carmina Exclusive\n- Διατίθεται σε 24 μοντέρνες αποχρώσεις\n- Είναι κραγιόν με πλούσιο χρώμα και κρεμώδη υφή\n- Περιέχει βούτυρο κακάο, Βιταμίνη Ε\n- Έλαιο σπόρων σταφυλιού σε μεγάλη ποσότητα για εντατική ενυδάτωση και θρέψη των χειλιών.


Τσέλσι: Γη και ύδωρ για την υπογραφή του Σάντσο! - Τσέλσι - SPORT 24\nΤσέλσι: Γη και ύδωρ για την υπογραφή του Σάντσο!\n22 ΔΕΚ 2019 | 10.18\nΟ Τζέιντον Σάντσο αποτελεί τον διακαή πόθο του Φρανκ Λάμπαρντ στην Τσέλσι, η οποία προσφέρει πάνω από 140 εκατ. ευρώ στη Ντόρτμουντ για να τον παραχωρήσει. Για τον 19χρονο ερίζουν Μάντσεστερ Γιουνάιτεντ και Λίβερπουλ.\nΟ Τζέιντον Σάντσο αποτελεί ένα από τα πιο hot ποδοσφαιρικά πρότζεκτ στο ευρωπαϊκό ποδόσφαιρο. Πολλές αγγλικές ομάδες ερίζουν για την απόκτησή του, αλλά αυτή που στην παρούσα φάση φαίνεται να έχει τον πρώτο λόγο, είναι η Τσέλσι.\nΟι Λονδρέζοι φέρονται διατεθειμένοι να δώσουν το ποσό των 140 εκατ. ευρώ στη Ντόρτμουντ, προκειμένου να αποσπάσουν την υπογραφή του 19χρονου εξτρέμ, ο οποίος κάνει παπάδες στην ομάδα της Βεστφαλίας. Η Τσέλσι είναι αυτή τη στιγμή μπροστά στην κούρσα της απόκτησής του και ο επαναπατρισμός του νεαρού ίσως δεν αργήσει πολύ.\nΗ Μάντσεστερ Γιουνάιτεντ και η Λίβερπουλ επίσης ερίζουν για την απόκτησή του, θέλουν να τον κάνουν δικό τους, αλλά ο αγγλικός Τύπος θέλει την Τσέλσι να δίνει τα χρήματα που απαιτούνται, ώστε να προχωρήσει ένα τέτοιο deal.\nΒέβαια, ο Λουσιέν Φαβρ δεν θέλει με τίποτα να χάσει τον παίκτη τον Ιανουάριο, γι' αυτό και δεν θα πρέπει να αποκλειστεί το ενδεχόμενο συμφωνίας ανάμεσα στις δυο ομάδες και το να μείνει ο παίκτης στη Ντόρτμουντ ως το καλοκαίρι. Όπως και να 'χει, υπάρχουν πολλές σειρήνες γύρω από τ' όνομα του Σάντσο και δύσκολα θα μείνει για πολύ ακόμα στη Γερμανία.


Προθεσμία 6 ημερών Μοσκοβισί σε Τσακαλώτο\nΈτσι θα πληρώσετε λιγότερα χρήματα στην ΔΕΗ\nΤελ. ενημ.: 17.01.2017, 23:27\nΑυστηρό χρονοδιάγραμμα από τον ευρωπαίο επίτροπο στην ελληνική κυβέρνηση\nΗ κυβέρνηση πρέπει να ολοκληρώσει το πρώτο πακέτο των προαπαιτούμενων μέτρων εντός των επομένων ημερών και πριν από το Eurogroup της προσεχούς Δευτέρας, ώστε να ανοίξει ο δρόμος για το δεύτερο πακέτο των προαπαιτούμενων και να μπορέσουν να εκταμιευθούν τα 2 δισ. ευρώ που προβλέπονται από τη συμφωνία.\nΑυτό επισήμανε ο επίτροπος για τις οικονομικές και δημοσιονομικές υποθέσεις της Ευρωπαϊκής Επιτροπής, Πιέρ Μοσκοβισί, κατά τη διάρκεια των κοινών δηλώσεών του με τον υπουργό Οικονομικών, Ευκλείδη Τσακαλώτο. Μάλιστα, ανέφερε ότι εάν δεν επιλυθούν τα 3- 4 εκκρεμή ζητήματα από το πρώτο πακέτο, «η συμφωνία στο Eurogroup θα είναι πιο δύσκολη».\nΠαράλληλα, υπογράμμισε ότι η Ελλάδα «πρέπει να προχωρήσει βήμα- βήμα και όταν έρθει η ώρα θα συζητήσουμε και το θέμα του χρέους». Η λύση για το χρέος, κατά τον κ. Μοσκοβισί, «πρέπει να διέπεται από φιλοδοξία και πραγματισμό και να είναι πολιτικά αποδεικτή από τους εταίρους». Επίσης, είπε ότι θα υπάρξουν προτάσεις για τη διευθέτηση του χρέους και από την Κομισιόν, το ΔΝΤ και την ΕΚΤ.\nΠάντως, ειδικά για το χρέος, ο υπουργός Οικονομικών δήλωσε αισιόδοξος ότι η συζήτηση θα αρχίσει πριν από τα Χριστούγεννα και ότι η Ελλάδα δεν θα περιμένει την ολοκλήρωση της αξιολόγησης για να παρουσιάσει τις θέσεις της, καθώς ήδη εργάζεται μια ομάδα στο υπουργείο, η οποία θα ενημερώσει το ΚΥΣΟΙΠ. Ενώ, εάν υπάρχει καλή πίστη και από τις δύο πλευρές, είπε, υπάρχουν πολλές τεχνικές λύσεις για την αντιμετώπιση του θέματος.\nΠαράλληλα, ο κ. Τσακαλώτος κατέστησε σαφές προς τον Ευρωπαίο Επίτροπο, ότι «πρέπει να καταλάβουν και οι θεσμοί ότι η Ελλάδα είναι ιδιαίτερη περίπτωση και υπάρχουν πράγματα που γίνονται σε ύφεση και πράγματα που δεν γίνονται». Πρόσθεσε δε, ότι η κυβέρνηση έχει καταρτίσει έναν ξεκάθαρο οδικό χάρτη που περιλαμβάνει την ανακεφαλαιοποίηση των τραπεζών, το κλείσιμο της αξιολόγησης και τη συζήτηση για το χρέος.\nΟ κ. Μοσκοβισί, παρά τις επίμονες ερωτήσεις, δεν απάντησε εάν θα αποσυνδεθεί η αξιολόγηση από την ανακεφαλαιοποίηση των τραπεζών. Τόνισε απλά την ανάγκη για ισχυρό χρηματοπιστωτικό σύστημα, βιώσιμες τράπεζες και προστασία των καταθέσεων.\nΣτις κοινές δηλώσεις, που ακολούθησαν τη συνάντηση στο υπουργείο Οικονομικών του κ. Μοσκοβισί με τον κ. Τσακαλώτο και τον υπουργό αναπληρωτή Οικονομικών, Γιώργο Χουλιαράκη, ο Ευρωπαίος Επίτροπος μίλησε, εξάλλου, για τη δυνατότητα οικοδόμησης ενός νέου success story για την Ελλάδα, επισημαίνοντας ότι η Ελλάδα πρέπει να παραμείνει στην ευρωζώνη και να ευημερεί μέσα σε αυτήν.


Υγεια Και ΜακροζωΪα - Υγεια-διατροφη (BKS.0120875)\nΑρχική > Βιβλία > Υγεια • Διατροφή > ΥΓΕΙΑ ΚΑΙ ΜΑΚΡΟΖΩΪΑ\nΥΓΕΙΑ ΚΑΙ ΜΑΚΡΟΖΩΪΑ\nΚΑΝΕΛΛΑΚΗΣ ΕΑΓΓΕΛΟΣ στην κατηγορία ΥΓΕΙΑ-ΔΙΑΤΡΟΦΗ\nΣυγγραφέας: ΚΑΝΕΛΛΑΚΗΣ ΕΑΓΓΕΛΟΣ\nΒΑΣΙΚΟΙ ΚΑΝΟΝΕΣ ΥΓΙΕΙΝΗΣ ΔΙΑΒΙΩΣΗΣ ΚΑΙ ΔΙΑΤΡΟΦΗΣ\nΓιατί είναι δύσκολο να διατηρήσει κανείς σταθερό το βάρος σου σε χώρες όπως η Ελλάδα;\nΓιατί με την ίδια ποσότητα φαγητού άλλοι παχαίνουν και άλλοι αδυνατίζουν;\nΕίμαστε όλοι γλυκατζήδες;\nΤι πρέπει να προσέχουμε όταν κάνουμε δίαιτα;\nΗ παχυσαρκία έχει σχέση με την κληρονομικότητα;\nΌλοι θέλουμε να απολαμβάνουμε καλή υγεία και μακροζωία΄ξέρουμε όμως πώς θα το πετύχουμε; Το κλειδί βρίσκεται στη σωστή διατροφή. Με τρόπο κατανοητό, ο Ευάγγελος Κανελλάκης, βιοχημικός, καθηγητής Φαρμακολογίας στην Ιατρική Σχολή του πανεπιστημίου του Yale, εξηγεί τη λειτουργία του οργανισμού μας, ξεδιαλύνει τους μύθους γύρω από το φαγητό και παρουσιάζει τους βασικούς κανόνες υγιεινής διατροφής ώστε να αλλάξουμε διατροφικές συνήθειες. Βασισμένο σε στοιχεία που περιέχονται σε περισσότερες από 3.000 επιστημονικές μελέτες, το συγκεκριμένο βιβλίο αποτελεί έναν έγκυρο και πρακτικό οδηγό υγιεινής διατροφής, προσαρμοσμένο στις ανάγκες των Ελλήνων καταναλωτών.\nΠώς ο οργανισμός μας αφομοιώνει τις διάφορες τροφές και το ρόλο που παίζει η κάθε τροφή στο γενικό μεταβολισμό.\nΓιατί πρέπει η σωστή διατροφή να συνδυάζεται με σωστή σωματική άσκηση.\nΓιατί οι εξαντλητικές δίαιτες που υπόσχονται γρήγορη απώλεια βάρους είναι επικίνδυνες για την υγεία μας.\nΠώς η υγιεινή διατροφή σε συνδυασμό με σωματική άσκηση βοηθούν στην πρόληψη των καρδιαγγειακών παθήσεων\nΥΓΕΙΑ ΚΑΙ ΜΑΚΡΟΖΩΪΑ (BKS.0120875)\n• Γιατί είναι δύσκολο να διατηρήσει κανείς σταθερό το βάρος σου σε χώρες όπως η Ελλάδα;\n• Γιατί με την ίδια ποσότητα φαγητού άλλοι παχαίνουν και άλλοι αδυνατίζουν;\n• Είμαστε όλοι γλυκατζήδες;\n• Τι πρέπει να προσέχουμε όταν κάνουμε δίαιτα;\n• Η παχυσαρκία έχει σχέση με την κληρονομικότητα;\n• Πώς ο οργανισμός μας αφομοιώνει τις διάφορες τροφές και το ρόλο που παίζει η κάθε τροφή στο γενικό μεταβολισμό.\n• Γιατί πρέπει η σωστή διατροφή να συνδυάζεται με σωστή σωματική άσκηση.\n• Γιατί οι εξαντλητικές δίαιτες που υπόσχονται γρήγορη απώλεια βάρους είναι επικίνδυνες για την υγεία μας.\n• Πώς η υγιεινή διατροφή σε συνδυασμό με σωματική άσκηση βοηθούν στην πρόληψη των καρδιαγγειακών παθήσεων\nΥΓΕΙΑ ΚΑΙ ΜΑΚΡΟΖΩΪΑ BKS.0120875 ΚΑΝΕΛΛΑΚΗΣ ΕΑΓΓΕΛΟΣ ΚΑΝΕΛΛΑΚΗΣ ΕΑΓΓΕΛΟΣ ΥΓΕΙΑ-ΔΙΑΤΡΟΦΗ ΥΓΕΙΑ ΚΑΙ ΜΑΚΡΟΖΩΪΑ


Τρι. 20 ΑΠΡ 21 00:41\nΜιλώντας στην κρατική τηλεόραση, ο κ. Συρίγος άφησε ανοικτό το ενδεχόμενο να παραταθεί το εαρινό εξάμηνο στα πανεπιστήμια, πέραν της 4ης Ιουνίου, μόνο για τους φοιτητές βρίσκονται λίγο πριν το πτυχίο και δεν μπορούν να το πάρουν καθώς δεν γίνονται οι -απαραίτητες- δια ζώσης πρακτικές, κλινικές και εργαστηριακές ασκήσεις.\nΧαρακτηριστικό παράδειγμα είναι οι σχολές Υγείας.


Μαγειρίτσα από την Ευδοκία Μαγειρίτσα από την Ευδοκία Bαθμολογία: 4.9231 26 ψήφοι\nΜία μαγειρίτσα που είναι εύγευστη, χωρίς ίχνος δυσάρεστης οσμής και που την τρώνε μικροί και μεγάλοι!!! photo: elenikolas\n75 λεπτάΠροετοιμασία: 75' (2 ψήφοι) 75 λεπτάMαγείρεμα: 70' (3 ψήφοι) Πώς το κάνουμε:\nΤαιριάζει με κρασί ροζέ ξηρό.\nΗ συνταγή αυτή είναι από ένα βιβλίο μου, που βρίσκεται στο τυπογραφείο και πρόκειται να εκδοθεί από τις εκδόσεις Προπομπός.\nΜαγειρίτσα από το Λασίθι Μαγειρίτσα από τον Chef in love (5)\nΜαγειρίτσα της Ανάστασης Μαγειρίτσα αλά φρικασέ (20)\nΜαγειρίτσα με μανιτάρια, μαρούλια και αντίδια (3)\nΜαγειρίτσα της Μαμάς μου (18)\nΜαγειρίτσα με συκωτάκια πουλιών (6)\nΣχόλιο από elenikolas, 11-4-09\nΥπέροχη συνταγή!! αυτή κάνω κάθε χρόνο, με την διαφορά ότι, δεν έβαζα χυμό πορτοκάλι,και τόσο κρασί. Πιστεύω θα δίνει άλλο άρωμα και γεύση. Θα το τολμήσω, καθώς επίσης και το Σαμιώτικο μιας και μένω στον τόπο παραγωγής του. Μπράβο για την εκτέλεση πολύ αναλυτική. Ευχαριστούμε πολύ για την υπέροχη αυτή συνταγή:-)\nΣχόλιο από xeniamanos, 11-4-09\nΣχόλιο από succi, 17-4-09\nagapiti evdokia, bravo gia tin oraiotati kai leptomeri sintagi! mias omos pou proti fora tha ftiakso mageiritsa, tha ithela na sou kano mia erotisi: an na pao stin anastasi, tha prepei na rikso to avgolemono sti soupa otan gyriso ?(prin tin fame diladi?) i mporo na to rikso tin ora pou tin ftiaxno kai na ksanazestano oli mazi tin mageiritsa meta tin anastasi???\nefxaristo kai kalo pasxa!\nΣχόλιο από ελενι, 18-4-09\nκαλη μου ευδοκια μολις εσβησα την μαγειριτσα και ενοιωσα την αναγκη να την σχολιασω βεβαια με τα καλιτερα. ΜΠΡΑΒΟ πολυ αναλητικη συνταγη σου, και ηθελα να πω εξισου για το αυγολεμονο,, τελειο, πραγματι ωραιο και κρεμωδεις!!!!\nκατι ξεχασα συγνωμη, με την καλιτερη βαθμολογια φυσικα. και ΚΑΛΗ ΑΝΑΣΤΑΣΗ ΣΕ ΟΛΟΥΣ\nΣχόλιο από succi, 19-4-09\nΣχόλιο από πατσιλινάκου, 21-4-09\nΕύχομαι σε όλους χρόνια πολλά με υγεία χαρά και κοινωνική δικαιοσύνη!!! Ευχαριστώ πολύ που εμπιστευθήκατε την συνταγή μου.\nΣχόλιο από Gooseberry, 14-5-09\nΜε μία μικρή καθυστέρηση, τα συγχαρητήρια μου για την καταπληκτική μαγειρίτσα σου! Την έφτιαξα την Ανάσταση και μμμμμ...τέλεια! Το καταευχαριστηθήκαμε!\nΣχόλιο από djsm82, 3-4-10\nΜόλις τελειώσαμε με την Μαγειρίτσα σου και είναι απίστευτη!!\nΤην συνιστούμε ανεπιφύλακτα σε όλους!!\nΕυχαριστούμε και Καλή Ανάσταση!!!!\nΣχόλιο από christin2, 3-4-10\nη ΤΕΛΕΙΑ μαγειριτσα!!!!!!!! παντα ετσι τη φτιαχνω αλλα χωρις το εντερο.Μολις την αυγοκοψα. ΑΠΑΙΧΤΗ!!!!\nΕκτός από τα έντερα που τ αποφεύγω η μαγειρίτσα ήταν φοβερή .\nΕυδοκία αν και η μαγειρίτσα εμφανισιακώς ήταν εκπληκτική, δυστυχώς δεν την φάγαμε γιατί ήταν πολύ διαφορετική από αυτή που έχουμε συνηθίσει στη Θεσσαλονίκη. Νομίζω ότι η μαυροδάφνη την έκανε πολύ γλυκειά. Θα μπορούσα να χρησιμοποιήσω λευκό κρασί ή καθόλου κρασί προκειμένου να μην χαθεί η οσμή των συκωτιών; Δυστυχώς δεν μπορώ να βαθμολογήσω διότι διαδικαστικά ήταν σούπερ αλλά γευστικά ξένη. Μήπως έτσι συνηθίζεται σε κάποιο νησί; #\nΣχόλιο από xrenieri, 19-4-11\nΜΠΡΑΒΟ ΕΥΔΟΚΙΑ ΓΙΑ ΤΗ ΣΥΝΤΑΓΗ ΣΟΥ .ΔΙΝΩ 5 ΠΗΡΟΥΝΑΚΙΑ(ΚΑΙ ΛΙΓΑ ΕΙΝΑΙ) ,ΤΗΝ ΕΦΤΙΑΞΑ ΠΕΡΥΣΙ,ΕΓΩ ΔΕΝ ΑΓΑΠΟΥΣΑ ΤΗ ΜΑΓΕΙΡΙΤΣΑ ΛΟΓΩ ΜΥΡΩΔΙΑΣ ΚΑΙ ΞΕΤΡΕΛΑΘΗΚΑΜΕ ΟΛΟΙ .ΒΓΗΚΕ ΝΟΣΤΙΜΟΤΑΤΗ,ΧΩΡΙΣ ΜΥΡΩΔΙΑ ΑΠΟ ΤΑ ΕΝΤΕΡΑ ΚΑΙ ΤΗ ΣΥΚΩΤΑΡΙΑ!!!ΑΝΤΙΘΕΤΑ ΕΙΧΕ ΜΙΑ ΙΔΙΑΙΤΕΡΗ ΜΥΡΩΔΙΑ ΑΠΟ ΠΟΡΤΟΚΑΛΙ ΚΑΙ ΚΡΑΣΙ !!!ΤΕΛΕΙΑ!!!ΕΧΩ ΠΑΡΕΙ ΗΔΗ ΤΑ ΥΛΙΚΑ ΝΑ ΤΗΝ ΦΤΙΑΞΩ ΚΑΙ ΦΕΤΟΣ ΚΑΙ ΦΥΣΙΚΑ ΚΑΘΕ ΧΡΟΝΟ!!!ΚΑΛΗ ΑΝΑΣΤΑΣΗ !!!!!!!!!!!\nΣχόλιο από ΚΕΝΤΡΟ ΔΗΛΗΤΗΡΙΑΣΕΩΝ, 22-4-11\nΠάρα πολύ καλή συνταγή!!! #\nΣχόλιο από technospiros, 23-4-11\nvery nice!!!kai poli oraia analisi;)\nΣχόλιο από hrysiis, 1-5-11\nμπράβο,Ευδοκία ,φέτος έφτιαξα αυτή την μαγειρίτσα ήταν τέλεια ...δεν έμεινε ούτε το ζουμί στην κατσαρόλα ,μόνο έβαλα λιγότερο μαρούλι\nΣχόλιο από sunnygr11, 3-2-12\nΣχόλιο από ζουμπι, 14-4-12\nΠαρα,παρα πολυ καλη συνταγη.Πρωτη φορα την εφτιαξα περσι,ειχα τραπεζι στο σοι.Δεν εμεινε ουτε δειγμα!!Φετος θα την κανω παλι,σε λιγακι θα ξεκινησω,καλη Ανασταση να εχουμε!\nΣχόλιο από MARILIA, 14-4-12\nειναι η τριτη χρονια φετος που θα την φτιαξω....εγω που δεν την μυριζα καν...\nΕυδοκία αν και η μαγειρίτσα εμφανισιακώς ήταν εκπληκτική, δυστυχώς δεν την φάγαμε γιατί ήταν πολύ διαφορετική από αυτή που έχουμε συνηθίσει στη Θεσσαλονίκη. Νομίζω ότι η μαυροδάφνη την έκανε πολύ γλυκειά. Θα μπορούσα να χρησιμοποιήσω λευκό κρασί ή καθόλου κρασί προκειμένου να μην χαθεί η οσμή των συκωτιών; Δυστυχώς δεν μπορώ να βαθμολογήσω διότι διαδικαστικά ήταν σούπερ αλλά γευστικά ξένη. Μήπως έτσι συνηθίζεται σε κάποιο νησί; 1 Παραλλαγές\nΣχόλιο από marw79, 4-5-13\nΣουπερ η μαγειριτσα καθε χρονο την φτιαχνω μονο που δε βαζω το πορτοκαλι...και κρασι βαζω λευκο αντι για μαυροδαφνη!Καλη Ανασταση και Καλο Πασχα να εχουμε!\nΤα πορτοκάλια είναι σίγουρα το φρούτο που πρωταγων... Το βάψιμο των πασχαλινών αυγών\nΗ παράδοση θέλει την Μεγάλη Πέμπτη, οι νοικοκυρές ... Γλυκαιμικός Δείκτης και Διαβήτης\nΤι είναι ο γλυκαιμικός δείκτης ? Ο γλυκαιμικός δεί... Τρόποι μαγειρέματος αυγών


«Στον αέρα» το Άρης - ΑΕΚ λόγω του lockdown! - AEK Fans Blog | ΑΕΚ Νέα, Μεταγραφές, Ειδήσεις\n«Στον αέρα» το Άρης - ΑΕΚ λόγω του lockdown!\nby aekfans21.com 11/02/2020 05:00:00 μ.μ.\nΜετά το Lockdown που ανακοινώθηκε στη Θεσσαλονίκη για τις επόμενες 14 μέρες.\nΤη Δευτέρα το μεσημέρι η Κυβέρνηση ανακοίνωσε Lockdown στη Θεσσαλονίκη από το πρωί της Τρίτης 3 Νοεμβρίου και για τις επόμενες 14 μέρες και ως εκ τούτου το ματς της ΑΕΚ με τον Αρη στο «Κλ.Βικελίδης» την προσεχή Κυριακή για τη Super League βρίσκεται στον… αέρα.\nΗ σέντρα του αγώνα έχει οριστεί για τις 19.30 και με τα όσα ισχύουν πλέον στην πόλη για τις επόμενες 2 εβδομάδες από τις 21.00 μέχρι τις 05.00 θα μπορούν να μετακινηθούν μόνο όσοι εργάζονται ή για λόγους υγείας.\nΕπίσης και το πιο σημαντικό είναι ότι απαγορεύτηκαν οι εσωτερικές και διεθνείς πτήσεις από και προς το αεροδρόμιο «Μακεδονία» της Θεσσαλονίκης. Μένει λοιπόν να φανεί τι θα αποφασιστεί από τους υγειονομικούς και τη Super League για το κυριακάτικο ματς.\nΘυμίζουμε ότι η ΑΕΚ θα πετάξει την Τετάρτη για Ουκρανία για το παιχνίδι με τη Ζόρια και το Σάββατο θα χρειαστεί να ταξιδέψει στη Θεσσαλονίκη, εάν και εφόσον διεξαχθεί κανονικά η αναμέτρηση.\n«Στον αέρα» το Άρης - ΑΕΚ λόγω του lockdown! Reviewed by Juker on 11/02/2020 05:00:00 μ.μ. Rating: 5


Πουαντιγισμός. Η ιστορία ενός καλλιτεχνικού ρεύματος | 10DECO\nΗ καρέκλα Cactus επαναπροσδιορίζει την τέχνη\nΣκάλα στο σπίτι: 15 γεωμετρικά σχέδια, απόλαυση\nΠουαντιγισμός. Η ιστορία ενός καλλιτεχνικού ρεύματος\nPosted by Παντελής Παπακωνσταντίνου - Διακοσμητής Date 26/01/2019 Category Πουαντιγισμός, Τέχνη\nΟ πουαντιγισμός είναι καλλιτεχνικό ρεύμα που ξεκίνησε στη Γαλλία το 19ο αιώνα.\nΕισηγητής του υπήρξε ο Γάλλος μετα-ιμπρεσσιονιστής ζωγράφος, Ζωρζ Σερά (Georges Seurat, 1859-91). Στηρίζεται στη θεωρία του Σεβραίν που βασίζεται στην ψευδαίσθηση του ματιού όταν επηρεάζεται από τα γειτονικά χρώματα.\nΣύμφωνα με τον πουαντιγισμό όλα τα πράγματα στη φύση πρέπει να διατηρούν την καθαρότητα τους και να μην επεμβαίνουμε με την όρασή μας. Το φως και το χρώμα, που χρησιμοποιούνται και αποτελούν το μέσο, πρέπει να είναι καθαρά ώστε να επιτυγχάνεται ο στόχος, δηλαδή ένα αποτέλεσμα που διαθέτει σταθερό φως.\nΤα χρώματα δεν αναμειγνύονται στην παλέτα αλλά τοποθετούνται μεμονωμένα, κουκκίδα κουκκίδα, και απευθείας πάνω στον καμβά. Το αποτέλεσμα είναι να συγχωνεύονται οι λεπτομέρειες των χρωμάτων ως σύνολο με τη βοήθεια του εγκεφάλου και όχι της όρασης, όταν κοιτά κανείς τον πίνακα από απόσταση. Βασίζεται στην τεχνοτροπία κατά την οποία απορρίπτεται η χρήση γραμμών και γεννάται ένα αποτέλεσμα από κουκκίδες βασικών χρωμάτων (π.χ. κόκκινο και άσπρο).\nΤο χαρακτηριστικό είχε αναπτυχθεί πολύ στην εποχή της αναγέννησης.\n↑Αναπτύχθηκε στη Βόρεια Ιταλία προς το τέλος του 1880.\nEncyclopaedia Britannica (10-9-2013). «Divisionism». ©2015 Encyclopædia Britannica, Inc. Ανακτήθηκε στις 10 Αυγούστου 2015.\nEncyclopedia of Art History. «Italian Divisionism». © visual-arts-cork.com. Ανακτήθηκε στις 10 Αυγούστου 2015.\nMarion Boddy-Evans. «Art Glossary: Pointillism». © 2015 About.com. Ανακτήθηκε στις 10 Αυγούστου 2015.


Παίξτε δωρεάν online παιχνίδι. Flap Jack Adventure Bound Game Flap Jack Adventure Bound χωρίς εγγραφή. Flap Jack Adventure Bound.\nΟι περιπέτειες των δύο φίλων πειρατές, οι οποίοι δεν πειράζει να κυνηγούν για το χρυσό στην απέραντη θάλασσα.\n© zgames. ru - δωρεάν online παιχνίδι Flap Jack Adventure Bound ().\nΠαίξτε online flash παιχνίδι Flap Jack Adventure Bound για δωρεάν. Μην ξεχάσετε να βαθμολογήσετε αυτό το παιχνίδι Flap Jack Adventure Bound και να μοιραστούν αυτό το παιχνίδι με τους καλύτερους φίλους σας.\nΠαιχνίδι Flap Jack Adventure Bound σε απευθείας σύνδεση\nΠεριγραφή του παιχνιδιού Flap Jack Adventure Bound γραμμή. Πώς να παίξετε το παιχνίδι online Οι περιπέτειες των δύο φίλων πειρατές, οι οποίοι δεν πειράζει να κυνηγούν για το χρυσό στην απέραντη θάλασσα. Μια παρτίδα των μικρών παιχνιδιών, η πολυπλοκότητα των οποίων menyaetsya ανάλογα με το επίπεδο και την πολυπλοκότητα των αλλαγών αναλόγως. Κατά τη διάρκεια του επιδεξιότητα μας πάει και εξισορρόπηση ακρίβεια για να σώσει τις ζωές των ηρώων μας.\nFlap Jack Adventure Bound ( Ψηφοφορίες7, Δευτεροβάθμια Βαθμολογία: 3.57/5)


Γλώσσα: Διονύσης Γούτσος: metabook: Μεταχειρισμένα βιβλία\nΤο βιβλίο αυτό φιλοδοξεί να αποτελέσει μια πρωτότυπη εισαγωγή στη μελέτη της γλώσσας, που επιχειρεί να προσανατολίσει τον αμύητο αναγνώστη στους κλάδους της σύγχρονης γλωσσολογίας. Στόχος του είναι να παρουσιάσει με συνοπτικό και εύληπτο, αλλά όχι απλοϊκό τρόπο τα κύρια ευρήματα της έρευνας, δίνοντας έμφαση στην πραγματική γλωσσική χρήση.\nΒασικοί άξονες αναφοράς αποτελούν το κείμενο ως συγκροτημένη έκφραση της γλώσσας, η γλωσσική ποικιλία στις διάφορες εκφάνσεις της και η οργάνωση της γλώσσας σε σύστημα. Υποστηρίζεται έτσι ότι είναι αναγκαία μια πολύπλευρη προσέγγιση στη γλώσσα, που θα αναδεικνύει τόσο τη συστηματική της οργάνωση όσο και τη λειτουργία της στη ζωή του ανθρώπου.\nΣυγγραφέας: Διονύσης Γούτσος\nΚατηγορίες: Γλωσσολογία, Παιδαγωγική\nΤιμή στα βιβλιοπωλεία: 25,90 €\n15,50 € Καλή κατάσταση\nΥπάρχουν υπογραμμίσεις σε 15 περίπου σελίδες από τις 409.\nΥπάρχουν υπογραμμίσεις σε 15 περίπου σελίδες από τις 409. Λιγότερα\nΣε εξαιρετική κατάσταση χωρίς υπογραμμίσεις.\nΣε εξαιρετική κατάσταση χωρίς υπογραμμίσεις. Λιγότερα\nΔεν έχει χρησιμοποιηθεί καθόλου. Δεν καινούργιο!!\nΔεν έχει χρησιμοποιηθεί καθόλου. Δεν καινούργιο!! Λιγότερα\nκάποιες υπογραμμίσεις Λιγότερα\nΤο βιβλίο δεν έχει χρησιμοποιηθεί καθόλου!\nΤο βιβλίο δεν έχει χρησιμοποιηθεί καθόλου! Λιγότερα\nΆριστη κατάσταση με λίγες υπογραμμίσεις στα περιεχόμενα\nΆριστη κατάσταση με λίγες υπογραμμίσεις στα περιεχόμενα Λιγότερα\n13,00 € 34,29 €


«Μπέργκερ Χέμινγκγουεϊ»: Η συνταγή στην Προεδρική Βιβλιοθήκη - Ειδήσεις - νέα - Το Βήμα Online\n«Μπέργκερ Χέμινγκγουεϊ»: Η συνταγή στην Προεδρική Βιβλιοθήκη\n«Φάγαμε καλά και φθηνά, ήπιαμε καλά και φθηνά, κοιμηθήκαμε καλά και ζεστά, κι αγαπηθήκαμε» γράφει ο Ερνεστ Χέμινγκγουεϊ στο βιβλίο του «Ενα κινητό φαγοπότι» που εκδόθηκε μετά τον θάνατό του.\nΕδώ και μερικά 24ωρα η συνταγή για το αγαπημένο μπιφτέκι του κορυφαίου αμερικανού πεζογράφου και δημοσιογράφου είναι πλέον διαθέσιμη σε ψηφιακή μορφή από την Προεδρική Βιβλιοθήκη Τζον Φ. Κένεντι στη Βοστώνη. Το «Μπέργκερ Χέμινγκγουεϊ» είναι «μία γνήσια ’50s συνταγή», σύμφωνα με τη Σάντρα Σπάνιερ, επιμελήτρια του Hemingway Letters Project. Την είχε πρωτοδημισιεύσει το 1966 η τέταρτη σύζυγος του Χέμινγκγουεϊ, Μέρι Ουέλς, σε μία εγκυκλοπαίδεια μαγειρικής ονόματι Woman’s Day Encyclopedia of Cookery.\nΟ συγγραφέας, μεταξύ άλλων, των πολυδιαβασμένων μυθιστορημάτων «Αποχαιρετισμός στα όπλα» (1929), «Για ποιον χτυπά η καμπάνα» (1940) και «Ο γέρος και η θάλασσα» (1952) μαγείρευε ο ίδιος το απλό αυτό φαγητό και συχνά το σέρβιρε στους καλεσμένους του.\nΣύμφωνα με το δακτυλογραφημένο κείμενο, για το «Μπέργκερ Χέμινγκγουεϊ» χρειάζονται τα εξής υλικά:\nΜία γεμάτη κουταλιά Indian relish (ρέλις: ινδική σάλτσα αγγουριού και λάχανου)\nΜισό κουταλάκι μείγμα μπαχαρικών (πολύ λίγο από το καθένα: κανέλα, γαρύφαλλο, μπαχάρι, μοσχοκάρυδο, αποξηραμένα φύλλα δάφνης)\n1 αβγό χτυπημένο σε ένα μπολ με πιρούνι\nΑλάτι, πιπέρι και ελαιόλαδο για το τηγάνι\nΗ Ουέλς περιγράφει την εκτέλεση της συνταγής ως εξής:\nΣτη φωτογραφία, η αναλυτική συνταγή για το «μπέργκερ Χέμινγκγουεϊ» και τη διαδικασία παρασκευής του\n«Ανοίγεις τον κιμά σε ένα μεγάλο μπολ χρησιμοποιώντας ένα πιρούνι, σκορπίζεις πάνω του το σκόρδο και το κρεμμύδι και όλα τα μπαχαρικά και ζυμώνεις να ανακατευτούν όλα καλά. Το αφήνεις δεκαπέντε λεπτά να μείνει, όση ώρα φτιάχνεις τη σαλάτα. Πρόσθεσε το ρέλις, την κάππαρη, το κρασί και το αβγό και ζύμωσε ξανά καλά. Ασ’ το να μείνει για άλλα 10 λεπτά να «ξεκουραστεί» μέσα στη μαρινάδα του. Φτιάξε μεγάλα μπιφτέκια με τα χέρια σου. Τα μπιφτέκια πρέπει να είναι αφράτα και μαλακά και να έχουν πάχος μια ίντσα [δυόμισι εκατοστά]. Ζέστανε το λάδι στο τηγάνι, τόσο ώστε να είναι ζεστό αλλά να μην καπνίζει, βάλε τα μπιφτέκια και τηγάνισέ τα για τέσσερα λεπτά, χαμηλώνοντας τη φωτιά. Γύρνα τα μπιφτέκια, δυνάμωσε ξανά τη φωτιά και σε ένα λεπτό ξαναχαμήλωσέ τη. Τηγάνισε για περίπου τρία λεπτά. Και οι δύο πλευρές του μπιφτεκιού πρέπει να είναι τραγανές και καφέ σε χρώμα ενώ το κέντρο του, όταν το κόβεις, να είναι ροζ και ζουμερό».\nΣύμφωνα με τη Σπάνιερ, πάντως, ο συγγραφέας ήταν λάτρης κυρίως του ασιατικού φαγητού: ένα από τα αγαπημένα του εστιατόρια βρισκόταν στην Τσάιναταουν (την Κινεζική Συνοικία) της Αβάνας στην Κούβα, όπου ο Χέμινγκγουεϊ ζούσε από το 1939 μέχρι το 1960.\n«Ηταν ικανός να αφιερώσει ολόκληρες παραγράφους στην απόλαυση οστρακοειδών συνοδεία παγωμένου λευκού κρασιού, όπως χαρακτηριστικά έγραφε στο «Ενα κινητό φαγοπότι»» σημειώνει η Σπάνιερ, προσθέτοντας πως «είναι ενδεικτικό του πόσο απολάμβανε τις χαρές της ζωής. Αισθανόταν το ίδιο άνετα στη βάρκα ενός κουβανού ψαρά όσο και στο πολυτελές ξενοδοχείο Ριτζ του Παρισιού».\nΠριν από πέντε χρόνια ψηφιοποιήθηκαν και δόθηκαν στη δημοσιότητα από τις Αρχές της Κούβας χιλιάδες έγγραφα, φωτογραφίες και βιβλία που ανήκαν στον Χέμινγκγουεϊ και παρέμεναν επί δεκαετίες στο υπόγειο του σπιτιού του συγγραφέα, έξω από την Αβάνα.\nΣτο μεγαλύτερο μέρος τους επρόκειτο για αδημοσίευτο υλικό. Δίνουν μία εικόνα για τα 21 χρόνια που έζησε ο συγγραφέας στη βίλα Φίνκα Βίχια του Σαν Φρανσίσκο δε Πάουλα. Είναι περισσότερα από 2.000 έγγραφα, χειρόγραφα ορισμένων έργων του, επιστολές, αποδείξεις από καταστήματα, περίπου 3.500 φωτογραφίες και 9.000 βιβλία. Από τα βιβλία θεωρείται βέβαιο ότι ο Χέμινγκγουεϊ είχε διαβάσει επισταμένως τουλάχιστον τα 2.000 επειδή έγραφε σημειώσεις στα περιθώρια. Επιβεβαιώνοντας έτσι το αξίωμα ότι «δεν νοείται συγγραφέας που δεν διαβάζει». Τα ψηφιοποιημένα ντοκουμέντα είναι διαθέσιμα τόσο μέσω του Διαδικτύου όσο και στη Συλλογή Χέμινγκγουεϊ της Προεδρικής Βιβλιοθήκης Τζον Φ. Κένεντι.\nΣτην Κούβα ο Ερνεστ Χέμινγκγουεϊ έζησε στο διάστημα 1939-1960 και εκεί έγραψε τα έργα «Ο γέρος και η θάλασσα», «Μια κινητή γιορτή» και τα «Νησιά της Καραϊβικής». Τον Ιούλιο του 1960 επέστρεψε στις ΗΠΑ και έναν χρόνο αργότερα αυτοκτόνησε σε ηλικία 61 ετών.